Prijovićka i Filip za dječiju sobu iskeširali oko 10.000 maraka – BiGportal.ba\nPrijovićka i Filip za dječiju sobu iskeširali oko 10.000 maraka\nBudući roditelji za svog sina žele namještaj od prirodnog materijala\nPevačica Aleksandra Prijović i njen suprug Filip Živojinović za manje od tri meseca postaće roditelji dečaka Aleksandra, zbog čega su odlučili da ništa ne prepuštaju slučaju, već da na vreme spreme sobu za naslednika.\nNajmlađi član porodice Živojinović u velelepnom stanu na Voždovcuimaće svoju sobu za koju su poznati roditelji iskeširali više od 5.000 evra.\n“Aleksandra i Filip žive u stanu u naselju Stepa Stepanović, koji su opremili da bude njihovo porodično gnezdo. Želeli su da budu samostalni, zbog čega nakon venčanja nisu pristali da žive u vili na Bežanijskoj kosi, gde inače žive Filipov otac i maćeha Lepa Brena. Aleksandra je želelada svoj dom svije na drugoj adresi, a sada iako je u poodmakloj trudnoći aktivno radi na novom albumu. Ona u pauzama od snimanja pesama stiže da se, zajedno sa Filipom, posveti uređivanju sobe za naslednika. Poslednjih dana obilazili su brojne prodavnice po gradu jer su želeli da u novu godinu uđu sa kompletno opremljenim kutkom za sina”, rekao je izvor blizak paru.\nOn dodaje da im u tome mnogo pomaže Aleksandrina majka Borka, koja zajedno sa njom bira nameštaj:\n“Soba će biti u belim, sivim i neboplavim nijansama. Aleksandra je želela da imaju veliku komodu na kojoj će presvlačiti i kupati mališana. Tu su i neobične lampe na svim zidovima bebine sobe. Uveliko su kupili garderobu koju će nositi njihov naslednik, ali i igračke. Bitno im je da beba spava na udobnom i od prirodnih materijala izrađenom dušeku, te su zbog toga dušek naručili iz inostranstva i očekuju da uskoro stigne. Zbog toga što su vodili računa da kako garderoba, igračke, tako i svi materijali u dečjoj sobi budu prirodni opremanje ih je koštalo više od pet hiljada evra”, piše Alo.


Novak će na kraju ipak popustiti?! - Balkan Sport\nNovak će na kraju ipak popustiti?!\nDeluje kao da nikad neće prestati priča o Novaku i situaciji koja ga je zadesila u Australiji. Javnost posebno intrigira pitanje hoće li se, nakon onog što je doživeo, Novak naposletku vakcinisati ili ne.\nNa Australijan openu trijumfovao je Rafael Nadal koji sada ima 21 titulu na grend slem turnirima.\nVečita opasnost za Španca su Novak Đoković i Rodžer Federer koji imaju po 20 pehara na najvećim turnirima.\nIpak, naredni grend slem je Rolan Garos na kojem je Rafael Nadal apsolutni favorit kada god nastupa. Trebalo bi da Novak Đoković uzme učešće na ovom turniru, ali s obzirom da je Francuska dva puta menjala zakon o vakcinaciji, pod znakom pitanja je sve dok ne dođe dan održavanja takmičenja.\nDanijel Mikš je za TV „Servus“ izjavio sledeće: “ Ono što čujem iz njegovog okruženja, mislim da će da se vakciniše“\nPotom je ovu tvrdnju dodatno pojasnio:\n„Možda je tome doprinelo finale u Melburnu. Nema sumnje da ga vodi Nadalova 21. grend slem titula“ – dodao je Mikš.\nNavodi novinara koji je pisao Đokovićevu biografiju samo su pretpostavka i treba ih uzeti s rezervom, ali zaista se postavlja pitanje- Hoće li se Novak na kraju ipak vakcinisati?\nUkoliko se Mikšove tvrdnje obistine, Novak neće imati nikakvih problema da učestvuje u predstojećim turnirima, ma gde se oni održavali.\nTags: AO, Novak Đoković, Tenis, vakcinacija\nPrevious PostSantrač ide iz Fudbalskog saveza Srbije, u najavi još izmena\nNext PostRekorderi Evrolige! Crvena zvezda i Olimpija Milano upisali istorijski rezultat\nSvima je odobrena viza, osim Noletu! Ista dokumentacija, ali različita odluka\nNoletov intervju koji smo s nestrpljenjem čekali\nCicipas o Novaku: „Zbog njega izgledamo kao budale!“


Od 1. oktobra ukidaju se duple putarine - Pluton Logistics\n5. septembra 2015. 24. aprila 2017. marko\tduple putarine, naplata putarine, putarina, putarina Beška Inđija, putarina Niš Leskovac, putarina Niš Preševo, Putevi Srbije, Zorana Mihajlović\nTakozvana dupla putarina na relacijama Beograd-Subotica i Niš-Preševo ukida se od 1. oktobra, najavilo je Ministarstvo građevinarstva, saobraćaja i infrastrukture. Nov, pravedniji sistem naplate po pređenom kilometru uvešće se i na ovim deonicama prema nalogu tog ministarstva i potpredsednice vlade i ministarke Zorane Mihajlović.\nOna se prethodnih meseci osim za „neisključivu“ naplatu putarina za sve, lično zalagala i za isti sistem naplate putarine u celoj Srbiji, bez izuzetka. Tako će se izbeći da isti iznos putarine, u iznosu od 240 dinara, plaćaju vozači na kratkim relacijama od naplatne rampe Beška do Inđije i oni koji voze relaciju Beograd-Novi Sad, kakva je praksa bila do sada.\nMinistarka Mihajlović naložila je Javnom predzeću „Putevi Srbije“ da se hitno prestane sa nepravednom naplatom, što će zaživeti od početka sledećeg meseca, kada će i na ovim relacijama početi da se primenjuje „zatvoreni sistem“ naplate, po pređenom kilometru. Na novi sistem naplate od Niša do Leskovca vozači će morati da sačekaju do završetka punog profila puta na toj deonici, navedeno je u saopštenju.\n← „Delta DMD“ distribuira mlečne proizvode brenda „Meggle“\n„Uber“ ulazi na tržište distribucije robe →\nBeskontaktno plaćanje putarine na čeonim naplatnim stanicama u Srbiji\n26. jula 2018. 3. avgusta 2018. marko\n4. juna 2019. marko


Press Online :: Književnost :: Treći festival "ČitamČitaš" 13. i 14. juna na Kosančićevom vencu\nTreći festival "ČitamČitaš" 13. i 14. juna na Kosančićevom vencu\nTreći festival knjige "ČitamČitaš" biće održan 13. i 14. juna na lokalitetu stare Narodne biblioteke Srbije na Kosančićevom vencu u Beogradu. Festival će u subotu u 14 sati otvoriti kolumnista i pisac Ivan Tokin.\nKao i svake godine, ulaz na festival je besplatan, a centralna aktivnost je trampa polovnih, pročitanih knjiga. Pored toga, posetioce očekuju aktivnosti i radionice koje u fokusu imaju knjigu i bogat kulturni i muzički program, koji će trajati u subotu i nedelju od 14 do 22 sata.\nU okviru radionice "Čitaš mi, čitam ti", koja se održava i u subotu i u nedelju, javne ličnosti iz oblasti kulture i medija posetiocima će čitati odlomke svojih omiljenih knjiga i diskutovati o njima.\nFestival "ČitamČitaš" održava se u okviru Udruženja „Evropa nostra Srbija” i ima za cilj čuvanje, rehabilitaciju i popularizaciju knjige i kulture čitanja.\nFestival se održava na mestu stradale Narodne biblioteke Srbije na Kosančićevom vencu u Beogradu, čime joj se vraća status centra širenja kulture.\nTokom čitave godine, organizacioni tim festivala sprovodi aktivnosti kao što su posete osnovnim i srednjim školama, radionice, tribine, predavanja, mini-razmene knjiga, poklanjanje knjiga u javnom prostoru, javnom prevozu itd.


Most koji se "širi" poput kišobrana - Gradjevinarstvo.rs\nMaštoviti novi pristup izgradnji mosta prvi put predstavljen je u Austriji prošle nedelje. Inženjeri su povezali suprotne strane dve reke koristeći novi način gradnje koji podseća na otvaranje kišobrana. Tehnike gradnje ovakvih sklopivih mostova obećavaju brojne prednosti u odnosu na one tradicionalne. Neke od koristi su vezane za uticaj na okolinu, dok se druge ogledaju u uštedi u vremenu i novcu.\nMost koji se "širi" poput kišobrana (foto: TU Wien)\nUopšteno govoreći, mostovi se grade deo po deo, upotrebom skela ili postavljanjem stubova koji deluju kao vertikalne nosive konstrukcije. Most se gradi podjedako u oba smera kako bi se ostvarila ravnoteža.\nMeđutim, istraživači sa Vienna University of Technology (TU Wien) rade na drugačijem pristupu već 15 godina, i ideju su patentirali još 2006. godine. Ona uključuje šuplje nosače postavljene na privremenu noseću konstrukciju u uspravnom položaju, koji su spojeni na vrhu i lagano se šire prema dole. Johann Kollegger sa Instituta za građevinarstvo na TU Wien objasnio je da su dva nosača povezana na vrhu, direktno iznad privremene noseće konstrukcije. Uz pomoć hidrauličkih sistema, ovaj spoj se polako spušta, a nosači se razvlače na obe strane.\nKada se ovi šuplji nosači spuste u potpunosti i budu u horizontalnom položaju, mogu se napuniti betonom kako bi se dovršili ključni konstrukcijski delovi mosta. Ovakvim prostupom mogu se graditi mostovi iste trajnosti kao i oni koji su izgrađeni tradicionalnim metodama, dok se štedi na vremenu i novcu.\nKollegger je dodao da postavljanje mostova pomoću skela obično traje mesecima, dok se elementi za metodu urvnoteženog spuštanja mogu postaviti za dva do tri dana, a postupak spuštanja traje oko tri sata.\nOvakav način gradnje u velikoj meri štedi na troškovima, ali bi se pored toga metoda mogla pokazati posebno korisnom i za izgradnju u područjima gde neravni teren predstavlja problem ali i kada se gradi u rezervatima prirode.\nMetoda je testirana pre deset godina i od tada se radilo na njenom unapređenju i prilagođavanju pre nego što je primenjena na realnom projektu. Prva primena realizovana je u sklopu izgradnje auto-puta koji prolazi kroz austrijski grad Firštenfeld, i premošćavaće reke Lahnbach i Lafnitz.\nŠuplji nosači od 36m spušteni su sa obe strane privremene noseće konstrukcije, stvarajući konstrukciju ukupne dužine 72m. Praznine između ovih horizontalnih nosača i potpornih stubova bile su popunjene visećim nosačima kako bi se dovršio most dužine 100m preko reke Lahnbach i 116m preko reke Lafnitz.\nKollegger je nakon uspešno realizovanog projekta mosta u okviru auto-puta S7 rekao da je sada zvanično i dokazano da je metoda dobro projektovana i da savršeno funkcioniše. Dodao je da se nada da će ona prevladati i da će uskoro postati jedna od uobičajenih metoda izgradnje mostova koja se koristi širom sveta.


Deca i mediji: Pravilnik protiv zloupotrebe dece u medijske svrhe - NUNS\nDeca i mediji: Pravilnik protiv zloupotrebe dece u medijske svrhe\nU medijima je angažovano mnogo ljudi različitih struka, usmerenja i pozicija, što ih čini veoma složenom strukturom na koju se odnosi nekoliko zakona – od Zakona o javnom informisanju i medijima i Zakona o elektronskim medijima do Zakona o oglašavanju.\nU trenutku završavanja ovog dokumenta Medijska strategija Republike Srbije nalazi se u obliku nacrta i tema je ozbiljnih društvenih polemika. Isto to važi i za oblike samoregulative jer mnoga profesionalna udruženja ih imaju i ona treba da se poštuju i kada je u pitanju medijski tretman dečjih prava. Da bi se to olakšalo ovde se pozivamo i na neke od tih odredbi, smatrajući ih sastavnim delom celokupnog kodeksiranja u ovom domenu.\nU deset poglavlja i 50 članova novinari Srbije se obavezuju i na poseban tretman dece. Stoga se pozivaju na podršku ovom Pravilniku sva novinarska i medijska udruženja u Srbiji: UNS, NUNS, NDNV, AOM, ANEM, AS MEDI, AS LOKAL PRES, itd. Podrazumeva se uvažavanje Kodeksa novinara Srbije iz 2015. godine, četvrto izdanje Saveta za štampu u okviru Uneskovog projekta „Media Accountability in South East Europe“, koji finansira EU, a prihvataju udruženja – UNS i NUNS, zbog čega nije neophodno da se ove odredbe šire citiraju.\nIpak, ovaj Pravilnik je osoben jer uzima u obzir sve ono što bi mediji trebalo da imaju u vidu kada je reč o deci. To nisu samo novinarski prilozi u užem smislu nego i svi ostali, od muzičkih do filmskih, obrazovnih do zabavnih, propagandnih do interaktivnih.


Audi A7 sa novim Vossen felnama - AutoPortal.rs\nHome > Auto vesti > Tuning > Audi A7 sa novim Vossen felnama\nAudi A7 sa novim Vossen felnama\nNeko se možda neće složiti sa nama, ali po našem mišljenju A7 je među najboljim Audijevim modelima, koji je jula 2010. godine svoju premijeru imao ne na nekom sajmu, već u živom nastupu na mreži Fejsbuk.\nOvim modelom, kompanija iz Ingolštata je želela da se na najbolji način predstavi tržištu četvorovratnih kupea. I ne samo to, Audi je hteo da se A7 svojim karakteristikama jasno itžzdvoji među ostalim modelima.\nUbrzo nakon predstavljanja, Audi A7 se našao na tržištu Sjedinjenih Država, dostupan u tri paketa opreme i sa početnom cenom od blizu 60,000 dolara (49,200 evra). Kupcima i nije ponuđen neki izbor kada su motori u pitanju, jer je su sve verzije došle sa 3.0-litarskim TFSI V6 agregatom, sa turbo kompresorom.\nPo mnogima, A7 su nedostajale nešto veće felne od 19-inčnih (najveće dostupne), a kako svaka želja kupaca može biti ispunjena na pravom mestu, sa druge strane Atlantika stiže rešenje za ovaj "problem".\nVossen Wheels, američka kompanija specijalizovana za izradu felni, odlučila je da predstavi svoj najnoviji dizajn, CV5 - 20-inčne konkavne, pretokrake felne, u mnat grafitnoj boji.


Radojičić pustio u saobraćaj novoizgrađenu dionicu puta za Priječane - mojKontakt portal\nRadojičić pustio u saobraćaj novoizgrađenu dionicu puta za Priječane\nGradonačelnik Banjaluke Igor Radojičić pustio je večeras u sabraćaj novoizgrađenu dionicu puta za Priječane dugu oko 1,1 kilometar u koju je uloženo 850.000 KM.\nRadojičić je istakao značaj ove saobraćajnice koja sa gradskom zonom spaja jedno od najbrže rastućih gradskih naselja.\n“Ova veoma frekventna saobraćajnica bila je jedan od prioritetnih problema, jer naselje Priječani koje ima sve veći broj stanovnika spaja sa gradom, a sa druge strane sa Laktašima i putem za Prnjavor”, rekao je Radojičić novinarima.\nPrema njegovim riječima, osim asfaltiranja, urađena je i kompletna oborinska kanalizacija, te vodovodna mreža, trotoar i nova led rasvjeta.\n“Već iduće sedmice trebalo bi da u Priječanima bude pušten u saobraćaj i most za koji je završen test opterećenja i treba da se radi tehnički pregled i prijem. Uz još neke manje poslove koje ovdje imamo Priječani će, umjesto seoskog naselja, sve više biti prigradsko područje u kojem će biti ljepše živjeti nego u centru”, rekao je Radojičić.\nPredsjednik Mjesne zajednice Priječani Darko Škobić naveo je da u Priječanima trenutno živi oko 3.000 stanovnika koji su željno iščekivali asfaltiranje glavne saobraćajnice.\n“Jedna smo od najmlađih mjesnih zajednica u kojoj razvoj infrastrukture ne prati i razvoj mjesne zajednice, jer se svakodnevno povećava broj stambenih objekata na ovom području, a samim tim i broj stanovnika”, rekao je Škobić.\nOn je dodao da su putevi u vrhu liste prioriteta ove mjesne zajednice koja se sve više razvija.\n“Nadam se da će gradska vlast imati sluha i da će u narednom periodu biti asfaltirano i preostalih oko dva kilometra ovog puta do centra Priječana”, rekao je Škobić, javlja Srna.\nPrevious Previous post: Olivera Jevtić 2. septembra na startu “Banjalučke desetke”\nNext Next post: “Pravda za Davida” 145. put na trgu: “Ko je toliko bitan, ko su ubice jače od države da ih krijete”\n28. 01. 2020., 14:40\nBrzina vijetra: 4 m/s JZ


Upliv politike najveći kočničar CEFTA - Ekonomija - Dnevni list Danas\nPočetna » Ekonomija » Upliv politike najveći kočničar CEFTA\nDa li je moguće prebroditi krizu u funkcionisanju regionalnog sporazuma o slobodnoj trgovini\nUpliv politike najveći kočničar CEFTA\nDok god bude političkog upliva u funkcionisanje CEFTA sporazuma ne može se očekivati efikasno sprovođenje ideje o ekonomskom povezivanju regiona, što posebno šteti interesima Srbije kao zemlje koja je veliki izvoznik u regionu, smatraju ekonomski eksperti sa kojima smo razgovarali na tu temu.\n0Piše: G. Vlaović 08. aprila 2018. 07.55\nMinistar trgovine Srbije Rasim Ljajić je upozorio da je zbog „čestih jednostranih, provokativnih odluka pojedinih vlada regiona i uvođenja vancarinskih barijera u trgovini sa Srbijom“ sporazum CEFTA u ozbiljnoj krizi. On je dodao i da se Evropska unija ne bavi tim problemom, osim što organizuje sastanke na kojima se ništa konkretno ne odluči. Ljajić je naglasio da „ne možemo da govorimo o potpuno zajedničkom ekonomskom prostoru, dokle god nam na Kosovu uvode akcize za izvoz građevinskih blokova i uvozne akcize za brašno, dok iz Makedonije takođe imamo različite modele kreativnosti kada govorimo o tim vancarinskim barijerama“.\nPoslednji u nizu nesporazuma unutar CEFTA kada je reč o Srbiji upravo je vezan za Makedoniju koja je pre petnaestak dana uvela vancarinske barijere na izvoz brašna iz Srbije, iako na tržištu te zemlje postoji manjak brašna kao i pšenice. Donesena je odluka naime da se na brašno iz Srbije koje se uvozi u Makedoniju lepe akcizne markice i obavljaju razne provere što iziskuje da se ono prvo skladišti zbog fitosanitetskog pregleda zatim da se raspakuju vreće i tek kad se sve to završi ručno lepe akcizne markice.\nSve to iziskuje vreme što veoma usporava uvoz brašna iz Srbije u Makedoniju a pogoduje lobiju proizvođača brašna u toj zemlji. Mlinari u Srbiji procenili su da su im takve mere Makedonije nanosile štetu od 200 hiljada evra mesečno a na godišnjem nivou u tu zemlju iz Srbije se izvozi 30 do 40 hiljada tona brašna. Nakon toga Srbija i Makedonija su potpisale 10 zaključaka vezanih za trgovinske odnose te dve zemlje i formirale zajednički Komitet za rešavanje vancarinskih barijera kako bi se sprečilo zadržavanje srpske robe na granici.\nEkspert za poljoprivredu Milan Prostran kaže za Danas da u zemlje CEFTA Srbija izvozi 30 odsto prehrambenih proizvoda i da je to najveće tržište za naše proizvođače hrane posle Evropske unije gde se izvozi 60 odsto prehrambenih proizvoda.\n– Stoga je jasno da vancarinske barijere u izvozu veoma pogađaju Srbiju međutim baš zbog toga što je naša zemlja veliki izvoznik nije joj u interesu da u ovakvim situacijama bude netolerantna i da po svaku cenu preduzima kontramere. U prvih nekoliko godina CEFTA je odlično funkcionisala i svi su imali korist od nje. Jednostavno, reč je o jednoj vrsti pripremnog terena za pristupanje zemalja koje čine ovaj sporazum EU i prilagođavanju zajedničkom slobodnom tržištu te unije. Međutim, s vremenom je politika počela sve više da se meša u ekonomsko funkcionisanje CEFTA. Naročito u izbornom periodu političari pod obrazloženjem da štite ekonomske interese svojih proizvođača a u suštini iz želje da ostvare političke poene kod glasača povlače poteze poput vancarinskih barijera kojima se u konkretnom slučaju otežava uvoz robe iz Srbije – objašnjava naš sagovornik.\nEkonomista Danijel Cvjetićanin ističe za Danas da ne veruje da se problem vancarinskih barijera unutar CEFTA može rešiti na duge staze i da će se turbulentne situacije poput ove u kojoj se sada nalazi Srbija ponavljati i u budućnosti.\n– U početku je CEFTA odgovarala svim njenim članicama jer je funkcionisanje na većem tržištu uvek bolje nego kada je ono manje. To je jedna od osnovnih ekonomskih zakonitosti. Međutim, u međuvremenu su neke zemlje članice bile prosto podstaknute od strane svojih prijatelja iz razvijenih zemalja zapada da donose određene mere kako bi zaštitile svoje tržište i proizvođače. Verujem da će se takva praksa nastaviti i u budućnosti i da se ne može računati da će uslediti period stabilnosti u kome će tržište zemalja regiona biti potpuno slobodno bez administrativnih barijera koje ga ograničavaju – smatra naš sagovornik.\nU 2016. godini izvoz Srbije u CEFTA region iznosio je 2,7 milijardi dolara, a uvoz 758 miliona dolara (suficit u razmeni dostigao oko dve milijarde dolara). Za šest meseci prošle godine, Srbija je zabeležila suficit sa CEFTA regionom od 943 miliona dolara, kao rezultat izvoza poljoprivrednih proizvoda (žitarice i proizvodi od njih, kao i razne vrste pića), gvožđa, čelika, drumskih vozila, proizvoda od metala itd. Članice CEFTA su važno tržište za Srbiju, posebno Bosna i Hercegovina, Crna Gora i Makedonija, s kojima se obavlja najveći deo razmene i ostvaruje suficit.\ncefta, cefta sporazum, krizaBeograd


Tako u HE na Drini kažu da su imali 610.000 evra konsolidovanog gubitka isključivo zbog loše hidrološke situacije zbog čega su imali najlošijе proizvodno polugodište u poslednjih 31 godinu rada.\n– Proizvodni zaostatak za prvo polugodište ove godine iznosi 215,2 GWh električne energije, a gubitak prihoda po osnovu energije 6,9 miliona KM, što je rezultiralo gubitkom – navode u ovom preduzeću, piše Srpskainfo.\nU HE na Trebišnjici, koji su ostvarili konsolidovani gubitak od četiri miliona evra podsećaju da su tokom cele prošle i prva dva meseca ove godine imali proizvodnju u najtežim okolnostima od kada postoji HET, a zbog havarije u HE Dubrovnik. Zbog toga je HET sarađivao sa PHE Čapljina od polovine februara prošle godine do kraja marta ove godine, jer je normalizacija proizvodnje u Dubrovniku uspostavljena tek pre šest meseci.\nSituacija izazvana korona virusom i uvođenje vanrednih mera od marta doveli su i do poremećaja u radu elektroenergetskog sistema. Smanjena potrošnja električne energije u privredi uzrorkovala je pad cena na evropskim berzama, a sve to se odrazilo i na otežano poslovanje i smanjenu proizvodnju u HET.\n– Ukupno ostvarena proizvodnja u HET u prvom polugodištu je 325,2 GWH čime je kumulativni plan proizvodnje ispunjen s 29,3 odsto, a prihodi su za 49,5 odsto manji u odnosu na plan – kažu u HET.\nU ZP Rudnik i termoelektrana Ugljevik prikazali su konsolidovani gubitak od 239.500 evra, a kao osnovni razlog navode pandemiju i smanjenu potrebu tržišta za električnom energijom, te povećani troškovi po osnovu isplate stimulativnih otpremnina za odlazak u penziju dela radnika.\n– Ukupna raspoloživa snaga koja nije proizvedena zbog diktiranog tehničkog minimuma proizvodnje je oko 19,2 miliona KWh, što je oko 1,5 miliona KM propuštenog prihoda - objašnjavaju u RiTE Ugljevik.\nNajveći gubitak u prvom polugodištu ima najveće distributivno preduzeće, Elektrokrajina Banjaluka. Gubitak pravdaju smanjenim prihodima od prodaje i finansijskih prihoda od kamata, jer je matični holding ERS preuzeo velike potrošače. Smanjeni su prihodi od prodaje učinaka zbog smanjenog posla usled korone. Istovremeno su povećani troškovi zarada zbog isplate stimulativnih otpremnina za utvrđeni višak radnika, isplaćen je regres svim radnicima koji su uzeli otpremninu, te su povećane plate za dio deficitarnih kadrova.\n– Povećanje zarada, osim navedenog, prouzrokovano je odgađanjem odlaska viška radnika koji su zbog vanredne situacije ostali neplanirano i u drugom kvartalu ove godine – kažu u Elektrokrajini.\nElektrodistribucija Bijeljina imala je gubitak od 1,83 miliona KM, a Elektrohercegovina 1,1 miliona maraka. Razloge za negativno poslovanje navode kao i u Elektrokrajini.\nU ZP IRCE, koje su prikazali 62.000 KM gubitka, kažu da prihode većinom ostvaruju iz izvođenja godišnjih remonta elektrana koje su zakazane za drugu polovinu godine.\nRuding d.o.o prikazao je 355.000 KM gubitka u prvih šest meseci, a glavni razlog navode nedostatak opreme za rudarske operacije. Kažu da su krajem prošle godine raspisali javnu nabavku za kredit kojim bi kupili opremu i postrojenja, ali se niko nije javio.\nOstala preduzeća iz ERS poslovala su pozitivno.


Gest vredan pažnje - Grad Prokuplje\nCrvenom krstu Prokuplje, poljoprivrednik iz Gornje Rečice Ljubinko Vasiljević je poklonio 450 kilograma krompira, 100 crnog luka i 25 kilograma pasulja.\nZamenik predsednika Opštine Prokuplje Miroljub Paunović pohvalio je postupak ovog uglednog poljoprivrednika koji se već nekoliko godina bavi organskom proizvodnjom.\n-Poljoprivredno gazdinstvo Ljubinka Vasiljevića u svojoj proizvodnji ne koristi hemijska sredstva. Voće i povrće koje on proizvodi izuzetnog su kvaliteta i traženi su na tržištu. Pomoć u namirnicama Crvenom krstu govori o humanosti ovog poljoprivrednika, rekao je Paunović.\n-I pored prolećnog mraza i dugotrajne suše sa ovogodišnjim rodom povrća i voća mogu biti zadovoljan, izjavio je Vasiljević i dodao da je svojim malim gestom želeo da za Novogodišnje i Božićne praznike obraduje pojedine socijalno ugrožene porodice.\n-Voleo bih kada bi moj primer sledila i druga poljoprivredna gazdinstva, jer mali poklon nekima znači mnogo, istakao je Vasiljević.\n-U poslednjih 15 godina ovo je prvi put da nam je jedan poljoprivrednik poklonio svoje proizvode koje ćemo podeliti socijalno ugroženim porodicama, izjavio je Subotić.


Gubici u domaćem turizmu približno milijardu evra\nBeograd, 6. novembar 2020.\nMinistarka trgovine, turizma i telekomunikacija u Vladi Republike Srbije Tatjana Matić izjavila je danas da je domaći turizam najviše pogođen pandemijom koronavirusa, a gubici u tom sektoru iznose približno milijardu evra.\nMatić je, gostujući na Televiziji Pink, rekla da je, bez obzira na krizu izazvanu epidemijom, potencijal Srbije u turizmu ogroman i da je domaći turizam u nepovoljnoj situaciji doživeo procvat.\nDržava je, kako je navela, još na početku godine donela nekoliko ključnih mera, pre svega Uredbu o zamenskim putovanjima, jer su turističke agencije bile u problemu – oko 85 miliona evra vrednosti aranžmana je bilo ugovoreno.\nPrema njenim rečima, u trenutku kada se shvatilo da će turistička sezona propasti, država je pomogla da agencije ne bankrotiraju.\nOna je istakla da je veliku podršku države dobio sektor hotelijerstva i da je 312 hotela u 68 mesta u Srbiji dobilo pomoć od 10,5 miliona evra, uz pojašnjenje da je reč o subvencijama od 350 evra po ležaju i 150 evra po smeštajnim jedinicima.\nMinistarka je napomenula da su najviše pogođeni hoteli u velikim gradovima, dok su banje i planine doživele neku vrstu procvata.\nMatić je primetila da se menjaju prioriteti u domaćem tuzimu u epidemiološkim uslovima i da sve više dobijaju na značaju destinacije u kojima porodice mogu da se izoluju i u kojima ima sadržaja za planinarenje, pešačenje, biciklizam i drugo.\nOna je ukazala na to da se ove godine ispostavilo da su u seoskom turizmu ograničeni smeštajni kapaciteti, na čemu će se raditi u narednom periodu, kao i na sadržaju, jer turisti očekuju da imaju aktivnosti tokom odmora.\nNaši građani vole da putuju, a Srbija je odavno zavredela da postane i našim građanima jedna od omiljenih destinacija. Ranije nismo dovoljno razvijali domaći turizam, a od 2012. godine smo počeli više da radimo na njegovom potenciranju i razvoju infrastrukture, istakla je ministarka.\nMatić je, govoreći o sektoru trgovine, istakla da u Srbiji nije bilo nestašica proizvoda i da su prodavnice od početka pandemije dobro snabdevene, za razliku od nekih drugih zemalja.\nImali smo kratak zastoj sa snabdevanjem brašnom i kvascem, ali i to je brzo rešeno. Bilo je sasvim dovoljno i domaćih i uvoznih proizvoda, rekla je ona.\nMinistarka je naglasila da će prioriteti za resorno ministarstvo u narednom periodu biti da se turizam izvede iz krize, kao i da se nastavi projekat izgradnje lokalnih računarskih mreža u osnovnim školama.\nOna je rekla da je završena mreža u 900 škola, a sledeće godine biće još 500, čime će sve škole biti pokrivene računarskom mrežom, uz napomenu da je započet veliki projekat širokopojasne telekomunikacione infrastrukture u ruralnim krajevima.\nTo znači da će ekonomski najnerazvijeniji krajevi dobiti telekomunikacionu infrastrukturu, koja, pored putne i železničke, predstavlja osnov za ostanak građana u tim krajevima, dalji ekonomski razvoj i privlačenje stranih investicija, naglasila je Matić.\nZa subvencije turističkim agencijama 150 miliona dinara\nBeograd, 5. novembar 2020.\nMinistarka trgovine, turizma i telekomunikacija u Vladi Republike Srbije Tatjana Matić ocenila je danas da je usvajanjem Predloga zakona o izmenama i dopunama Zakona o budžetu, kojim je odobreno 150 miliona dinara za subvencije premija polisa osiguranja turističkim agencijama, učinjen značajan korak za pomoć turističkom sektoru tokom pandemije COVID-19.\nMatić je objasnila da je cilj ove mere da se pomogne turističkim agencijama, a posebno manjim organizatorima putovanja, koji su najviše ugroženi tokom krize.\nTurizam je u Srbiji, kao i u celom svetu, jedna od oblasti koja je najviše pogođena posledicama pandemije i neophodna je podrška države, podvukla je ministarka.\nOna je podsetila na to da su većini turističkih agencija istekle obavezne polise osiguranja, što ih dovodi u situaciju da izgube licence za rad, dok epidemiološka situacija predstavlja dodatni faktor rizika koji osiguravajuće kuće uzimaju u obzir prilikom ugovaranja novih polisa.\nPrema njenim rečima, sistem garancije putovanja je neophodan kako bi putnici bili zaštićeni, ali je u otežanim uslovima za rad agencijama, posebno manjim, predstavljao velike izdatke koje će subvencijama biti umanjene.\nVlada je, kako je podsetila, i u prethodnom periodu donela niz mera za pomoć turizmu, počev od marta 2020. kada je na predlog resornog ministarstva usvojila Uredbu o ponudi zamenskog putovanja za turističko putovanje koje je otkazano ili nije realizovano usled bolesti COVID-19.\nNa taj način sprečen je bankrot turističkih agencija i otpuštanje njihovih zaposlenih, a omogućeni su i povoljni krediti za likvidnost i obrtna sredstva iz posebnog programa Fonda za razvoj za mala i srednja preduzeća i preduzetnike.\nMatić je navela da je Vlada pokrenula i Program bespovratne podrške za hotelijere iz 68 mesta Srbije, ali i sprovela druge ekonomske mere za ublažavanje negativnih posledica na privredu, koje su koristila i ugostiteljsko-turistička preduzeća.\nNovi paket pomoći turističkim agencijama\nBeograd, 4. novembar 2020.\nMinistarka trgovine, turizma i telekomunikacija u Vladi Republike Srbije Tatjana Matić izjavila je danas da će država još jednom pružiti posebnu pomoć turističkim agencijama kroz subvencionisanje polise osiguranja koja im je neophodna da bi dobile licencu za rad, što je bio jedan od najvećih problema.\nMatić je u izjavi za agenciju Tanjug rekla da je taj novi paket pomoći dogovoren na jučerašnjem sastanku sa predstavnicima udruženja turističkih agencija, napomenuvši da je taj predlog usaglašen i sa Ministarstvom finansija.\nPredložena mera odnosi se na subvencionisanje dela premije osiguranja, kako bi se organizatorima putovanja pomoglo u postupku izdavanja novih polisa osiguranja, čija je cena, usled pojačanog rizika, značajno viša u odnosu na period pre pandemije, objasnila je ministarka.\nOna je, govoreći o proceduri, navela da će agencije platiti premiju osiguranja osiguravajućim kućama i dobiće za to refundaciju dela sredstava od resornog ministarstva.\nImali smo u vidu da je to posebno važno za one koji su najugroženiji, a to su manje agencije koje postoje godinama kao porodični biznisi, istakla je Matić i dodala da su ove agencije imale najveći problem da plate polise osiguranja koje su za njih bile visoke.\nMinistarka je ukazala na to da je pandemija najviše pogodila sektor turizma, kako u Srbiji, tako i na globalom nivou, i da su gubici u tom segmentu ogromni, napomenuvši da oni sa sektorom hotelijerstva, ugostiteljstva i organizacije događaja iznose približno milijardu evra


Stefanović: Za nekoliko dana znaće se koliko će biti otpuštenih u MUP-u\nMinistar unutrašnjih poslova Nebojša Stefanović izjavio je danas da će za nekoliko dana biti poznato koliko će ljudi biti otpušteno iz MUP-a.\nPredstavljajući rezultate rada MUP-a u 2015. godini u Palati Srbija, Stefanović je kazao da stručna komisija još radi na definisanju spiska za racionalizaciju i dodao da je želja MUP-a da na tom spisku ne bude ni trudnica ni porodilja.\n„Ne mogu još reći precizan broj, pošto komisija i dalje radi. Najveći teret podneće administracija jer ne želimo da trudnice ili porodilje budu na tom spisku. Možda je do sada i bilo nekih grešaka, koje će biti ispravljene, a predloge ko nije dostojan da radi u MUP-u dali su sami ljudi iz sistema“, kazao je Stefanović.\nMinistar je dodao da će do kraja godine biti poznato i ko će se od državnih sekretara i njegovih saradnika naći na spisku za racionalizaciju.


Trag fondacija je učestvovala kao organizator panel diskusije “Razvoj filantropije u Srbiji“. Na panelu su govorili Nathan Koeshall iz Fondacije Katalist, Nemanja Brković iz Koncerna Bambi, Aleksandar Prica iz Asocijacije Duga i Marija Mitrović iz Trag fondacije.\nNathan Koeshal je predstavio ključne nalaze medijskog izveštaja o stanju filantropije u Srbiji i davanju za opšte dobro na Zapadnom Balkanu iz 2013. godine. Catalyst je u toj godini, praćenjem izveštaja medija, zabeležio 1041 akciju i procenio da je ukupna vrednost donacija za 2013. godinu u Srbiji 18 miliona evra. Već sada, procena davanja u 2014. godini se popela na preko 50 miliona evra, uglavnom zahvaljujući doprinosima sanaciji štete nastale poplavama. U 2013. najviše sredstava je dato za zdravstvo, podršku marginalizovanim grupama, smanjenje siromaštva i obrazovanje i najveći deo tih sredstava je otišao pojedincima i institucijama koje već podržava država ili lokalna samouprava.\nU regionu, najveći broj akcija je registrovan u Hrvatskoj dok Srbija zauzima treće mesto iza Crne Gore (prema BDP po glavi stanovnika). I u regionu su najzastupljenije ove 4 teme i u proseku u 34,4% slučajeva primaoci donacija su pojedinci, u 29% slučajeva institucije a u 27,5 neprofitne organizacije.\nNemanja Biković se najviše osvrnuo na stanje korporativne filantropije u zemlji, šta su trendovi i izazovi, kao i na društveno odgovorno poslovanje Koncerna Bambi – njihovu strategiju, glavne ciljne grupe, planove za budućnost i sl.\nAleksandar Prica je govorio o iskustvima u prikupljanju sredstava u lokalnoj zajednici uz mnoštvo saveta organizacijama na šta u ovom procesu da obrate paznju.\nZaključci sa panela su da će OCD sve više morati da se oslone na prikupljanje sredstava na lokalu i da je u tom procesu najvažnije da se dobro upoznaju sa svojom ciljnom populacijom i zajednicom u kojoj rade, da naprave dobru procenu postojećih resursa u zajednici i da oforme tim sa jasno podeljenim ulogama. Organizacije treba da razrade fleksibilnu strategiju prikupljanja koja će se oslanjati na različite tehnike, da se povežu sa drugim organizacijama i da stalno vode računa o transparentnosti svojih aktivnosti i o svojoj reputaciji. Prica je preporučio da se OCD vremenom usmere i na dohodovane aktivnosti kao što su socijalna preduzeća i usluge i na taj način obezbede deo sredstava za svoj rad.\nTrag fondacija više od deset godina podržava organizacije civilnog društva da strateški promišljaju i koriste inovativne filantropske i fandrejzing prakse kako bi postale dugoročno održive i svake godine sprovodi više različitih programa iz tih oblasti. Ovom prilikom pozivamo organizacije koje žele da izgrade svoje kapacitete da prate objave konkursa i da se prijave za programe Uspešni fandrejzing i Perspektiva za održivost koji će biti sprovodeni na jesen.


Crnogorci povećali cijene apartmana i soba\nCijene apartmana i soba u Crnoj Gori drastično su skočile zbog nezapamćenih kiša i niskih temperatura tokom maja i početka juna, pa smještaj u privatnom sektoru za noć košta od 15 do 40 evra!\nSada će turisti, umjesto 100 evra za 10 dana, koliko bi platili za iznajmljivanje najjeftinijeg smještaja, morati da plate 150 evra, a one najskuplje apartmane 400 za isti period.\n"Dosad su turisti za krevet plaćali 10 evra, ukoliko je kuća bila udaljena od plaže i imala zajedničko kupatilo, 20 ukoliko je bio u pitanju apartman udaljen od mora, a 30 ukoliko je on blizu obale. Sada više ne može da se nađe krevet po tim cijenama, jer su one skočile za po pet evra, a ima i onih čiji su apartmani na obali i koji traže i 40 evra za noć. Turista ima malo, i to onih koji su riješili da svoj godišnji odmor iskoriste baš u junu, nadajući se nižim cijenama," ističe jedna od mještanki Herceg Novog, koja je željela da ostane anonimna.\nDirektor Nacionalne asocijacije turističkih agencija Aleksandar Seničić potvrdio je da je cijenu smeštaja u privatnom sektoru moguće pevaćati na licu mjesta, ali ne i preko turističkih agencija.\n"Kada postoje potpisani ugovori o aranžmanima, nije baš lako da se iznenada promijeni cijena. Međutim, ima i onih u kojima stoji da su cijene podložne promeni, što klijent potpisuje, pa je s tim saglasan. Nisam primjetio da je hladno vrijeme uzrokovalo povećanje cijena u turističkim agencijama. Ipak, davaoci usluga u privatnom smještaju imaju mogućnost da sami kreiraju cijene kako žele i moguće je da će to raditi u narednom periodu," naveo je on.\nljetovanje cijene Crna Gora


11-01-2019 08:07 Izdvojeno Srbija Politika\nVojska Srbije u 2019. godini će, kao i u godinama pre i u svakoj godini posle, biti oslonac svoje države, zemlje i naroda, izjavio je večeras ministar odbrane Aleksandar Vulin, na prijemu koji je sa načelnikom Generalštaba general-potpukovnikom Milanom Mojsilovićem organizovao u Domu garde povodom novogodišnjih i božićnih praznika.\nVulin sa vojskom (Foto: mod.gov.rs)\n"Teška je godina pred nama, puno je izazova. Stvaraju se paravojske, govori se o stvaranju velike Albanije. Mnogo je onih koji bi voleli da Srbiju vide malu, poniženu i poraženu", rekao je Vulin.\nVulin je istakao da je 2019. godina u kojoj ćemo jačati, čuvati mir i Srbe gde god da žive.\n"Srpsko nacionalno pitanje nije rešeno i u 2019. godini radićemo sve da ono bude rešeno u miru, kako treba i kako zaslužuje jedan veliki i hrabri narod, koji je dovoljno glava dao u bezbrojnim i beskrajnim ratovima koje su započinjali i tražili drugi, a on u njima učestvovao zato što je živeo na ovom parčetu zemlje", kazao je Vulin.\nDodao je da će ovo biti godina jedinstva i sloge za sve Srbe, gde god da žive, i shvatanja da ćemo srpsko nacionalno pitanje rešavati i rešiti samo jedinstveni i složni, ne stideći se svog Beograda i činjenice da niko Srbe ne može da voli, čuva i poštuje koliko njihov Beograd i njihova Srbija.\n"Vojska Srbije će dati svoj doprinos i u ovom velikom nacionalnom preduzeću, kao što je davala i kroz istoriju", rekao je Vulin.\nKazao je da će u 2019. proces jačanja i obnavljanja Vojske Srbije, koji je počeo 2012, biti nastavljen i u mnogim stvarima uspešno priveden kraju.\nOn je naveo da će ove godine Srbija biti snažnija za nove borbene i neborbene helikoptere, za nove tenkove i dodao da očekuje da će biti sklopljeni sporazumi o kupovini bespilotnih letilica.\nKazao je da će vojska nastaviti da se razvija i oprema po Projektu 1500 i da će svaki vojnik biti opremljen boljim i novijim naoružanjem i novim uniformama.\n"Jaka, sigurna i zadovoljna Vojska Srbije je u stanju da čuva mir. Samo kada imate moćnu i organizovanu vojsku možete biti sigurni da će malo ko, ili niko, pomisliti da se sa vama ponaša i govori jezikom sile", poručio je Vulin.\nIstakao je da su vojska i narod uvek bili jedno, i kao takvi sigurni i nepobedivi, dodavši da će tako će biti i u 2019. godini.\nPrijemu u Domu garde prisustvovali su ministri u Vladi, visoki državni predstavnici, predstavnici verskih zajednica, članovi vojno-diplomatskog kora, pripadnici Ministarstva odbrane i Vojske Srbije i brojne ličnosti iz javnog života.\nSvečanost su svojim nastupima upotpunili Mešoviti hor Ministarstva odbrane i Vojske Srbije i Umetnički ansambl Ministarstva odbrane "Stanislav Binički".\nPrikazan je i film u produkciji Vojnofilmskog centra "Zastava film", koji ukratko predstavlja najznačajnije rezultate Ministarstva odbrane i Vojske Srbije u prethodnoj godini.\nMinistar Vulin: Pozvao sam 53 ministra odbrane da spreče da neosuđeni teroristi naprave vojsku


Ukoliko danas podignete pogled ka nebu, još uvek je velika verovatnoća da ćete videti jata lastavica koje se vraćaju na naše prostore i svojom cvrkutavom grajom svakog 19. marta najavljuju zvanični dolazak proleća.\nU potrazi za hranom i dnevnom svetlošću koja u području gde je umerena klima traje nedovoljno da bi sebi obezbedile opstanak, ove male, hrabre ptice dva puta godišnje ne samo da preleću hiljade kilometara, već ih na tom putu čekaju ozbiljne pustolovine i prepreke poput visokih zgrada i prejakog svetla u gradovima, kao i loših vremenskih prilika i prirodnih katastrofa na odmorištima.\nIako kada se nađu u neprilici mogu da dosegnu i brzinu od 65 km na sat, procenjuje se da tokom jedne seobe strada milionski broj ovih kosmopolitskih ptica koje nastanjuju sve kontinente osim Antartika, a da one jedinke koje uspeju da na vreme promene stanište tokom dugog leta izgube čak četvrtinu svoje težine.\nPojava ovih predivnih ptica vitkog tela, kratkog kljuna i specifičnog repa je starim Slovenima oduvek pričinjavala radost. Za razliku od ptice kukavice za koju su smatrali da ako zakuka donosi nesreću u predstojećem periodu, cvrkut lastavica je predstavljao pompezan način najavljivanja dolaska Vesne, boginje proleća. Zbog toga ove ptice ne samo da nikada nisu lovljene na našim prostorima, već se verovalo da donose posebnu sreću domu ispod čijeg krova sviju svoje gnezdo.\nPostoje i praktični razlozi zbog kojih im ljudi rado pružaju dom, a nalazimo ih u činjenici da se ove ptice hrane insektima među kojima im je najveći neprijatelj komarac. Kako mala i krhka krila lastavicama ne dozvoljavaju da polete u vis, već to čine tako što samo skoče u ambis pred sobom, one svoja gnezda obično prave visoko. Poznate po svojoj urednosti, tom prilikom one popune čoveku visinski teško dostupne rupe na fasadi, ostavljajući otvoren samo maleni prolaz kroz koji mogu da ulete.\nKada svije svoje gnezdo, ljubavni par lastavica se u njega vraća svake godine, ali kako se o njemu u periodu dok ih nije bilo niko nije brinuo, one ga prvo dobro očiste, donesu dovoljno novih grančica za obnavljanje eksterijera kao i drugog materijala potrebnog da se obnovi njihov slatki dom.\nDolasku lastavica se posebno raduju njihovi veliki neprijatelji vrapci, koji ne propuštaju priliku da se usele u ova tek sređena gnezda, čime ih ozbiljno remete u procesu razmnožavanja.\nDok borave kod nas, lastavice obično polažu jaja u maju (kada se oporave od selidbe) i početkom avgusta što predstavalja dovoljno dug period da mladunci ojačaju za svoju prvu selidbu.\nPorodica lastavica obuhvata 75 vrsta, od kojih najveći broj živi u Africi pa se pretpostavlja da one i potiču sa kontinenta koji se smatra globalno nepoznatom i neistraženom senkom zapadne industrije, mestom gde ništa (od države do ekonomije) nije po meri superiornog zapadnog kalupa, pa po mišljenju ovih moćnih aktera dok je to moguće, ovo podneblje treba održavati samo kao postojeću stabilnu eksploataciju resursa.\nU današnjim političkim prilikama, za ovu vrstu ptica veoma simbolično predstavlja sreću što im slabušna krila ne dozvoljavaju da slete na tlo zemlje sa koje nikada ne bi mogle da polete. Uzevši u obzir zapadne apetite, ostaje nam samo nada da i one uskoro neće silom prilika skočiti u „ambis nafte” iz kojeg kako stvari danas stoje, povratka više nema.


Dan online - Ekonomija: Sav rizik na investitorima - 2018-06-13\nEkonomija SAVJET RASPRAVLJAO O VIRTUELNIM VALUTAMA Sav rizik na investitorima\nVirtuelne valute karakteriše visoka volatilnost i nepredvidivost, pri čemu treba biti veoma oprezan s investiranjem u njih, ocijenili su članovi Savjeta za finansijsku stabilnost na jučerašnjoj sjednici. Oni su naveli da transakcije tim „valutama“ nijesu obuhvaćene regulatornim okvirom, niti kontrolom, te sve rizike preuzimaju individualni investitori. Savjet je ocijenio da je neophodno da se i u ovoj godini nastavi vođenje ekonomske politike usmjerene na konsolidaciju državne potrošnje, rast i oporavak privrednog sektora, nastavak investicione potrošnje u cilju dugoročnog prosperiteta i razvoja ekonomije.\n– Neophodno je da unapređenje poslovnog ambijenta bude definisano kao prioritetni cilj svih nadležnih organa u zemlji. U tom pravcu, potrebno je sprovesti strukturne reforme, u domenu kreiranja politike dohotka, sektorima zdravstva i penzijskog osiguranja, kao i daljeg snaženja stabilnosti kroz harmonizaciju sa pravnom tekovinom Evropske unije (EU) – piše u saopštenju Centralne banke (CBCG).


Izaslanik američkog državnog sekretara za zapadni Balkan Metju Palmer rekao je da Program reformi BiH jača partnerstvo BiH i NATO saveza i da se ništa neće desiti nakon slanja tog dokumenta u Brisel.\nPalmer je rekao da je cilj da BiH bude bolji partner ovom savezu.\n“Sada smo fokusirani da radimo na partnerima u BiH kako bismo ojačali sektore odbrane. Kada pitanje članstva bude zrelo u tom slučaju BiH biće kvalifikovana da ih donese”, rekao je Palmer sinoć za N1.\nPalmer je naglasio da je na zemljama Zapadnog Balkana da donesu odluke o članstvu.


RUSKI predsednik Vladimir Putin rekao je danas da druge zemlje ne smu da nameću svoje vrednosti Avganistanu i da je realnost to što su talibani preuzeli kontrolu u zemlji.\nPutin je rekao da se nada da će talibani ispuniti svoje obećanje i vratiti red i mir u Avganistan i da je značajno sprečiti teroriste da uđu u susedne države.\nOn je naglasio da nije u interesu Rusije da se bavi rezultatima američke kampanje u Avganistanu.\nPutin je govorio nakon razgovora u Moskvi sa nemačkim kancelarkom Angelom Merkel. Ovo su prvi komentari Putina u vezi sa situacijom u Avganistanu.\nGovoreći o Ukrajini Putin je rekao da on ima utisak da je ukrajinsko rukovodstvo odlučilo da ne traži mirno rešenje o sukobu na istoku Ukrajine.\nOn je rekao da su Rusija i Nemačka zabrinute zbog rastućih tenzija u Donbasu.\ntalibani Avganistan Avganistan vesti Vladimir Putin Putin Rusija Rusija vesti


UVODNIM TRENINGOM I OKUPLJANJEM ZVANIČNO POČEO ČETVRTI CIKLUS PROGRAMA „KREATIVNO MENTORSTVO“ – Kreativno mentorstvo\nUvodni trening za mentore i mentije nove generacije programa “Kreativno mentorstvo” održan je u subotu 10. i nedelju 11. februara u Kulturnom centru “Grad”. Imali smo to zadovoljstvo da radi ovog treninga iz Švedske ponovo dođe Pamela von Sabljar, dugogodišnji edukativni partner “Kreativnog mentorstva”, autorka, trener i predavač u oblasti ličnog razvoja, liderstva i komunikacije. Radionicu osnova koučinga za mentore je i ovaj put vodila dvostruka mentorka “Kreativnog mentorstva”, Executive i Business kouč Stella Karl Ćosić.\nOvo je bio prvi događaj u okviru programa koji je okupio i učesnike i mentore, kao i tim “Kreativnog mentorstva” u punom sastavu, kao i nekoliko alumnista i mentora u prethodnim generacijama koji su podelili svoje iskustvo učešća u programu. Program je otvorila predsednica i ko-osnivač “Kreativnog mentorstva” Dragana Jevtić koja se zahvalila svima na poverenju i želji da se usavršavaju kao i da dele svoje znanje.\nCilj uvodnog treninga i okupljanja bio je međusobno bolje upoznavanje učesnika i mentora programa, informisanje o ključnim elementima, strukturi i očekivanjima u programu kao i približavanje principa otvorene komunikacije i mentorskog rada u “Kreativnog mentorstvu”. Govorili smo o vrednostima, motivaciji, načinu učenja, nivoima komunikacije, oblicima mentorske saradnje, formi mentorskih sastanaka, ciljevima na kojima mentiji mogu da rade i temama o kojima mentorski parovi mogu da razgovaraju.\nU subotu su između ostalog predstavljeni novi “Mentorski alati” posebno pripremljeni za učesnike i mentore programa, koje je tim “Kreativnog mentorstva” pravio na osnovu iskustva rada sa prethodnim generacijama i ovo je prva godina kada učesnici i mentori imaju mogućnost da alate sami koriste. Deo Mentorskih alata moguće je proučiti na sajtu http://www.kreativnomentorstvo.com/mentorski-alati/ . Za uvodni trening Alate je pripremila Daša Spasojević, a izradila ih je štamparija “Vizartis”, takođe veliki prijatelji “Kreativnog mentorstva”.\nDrugi dan treninga započeo je radionicom koučinga koju je za mentore IV ciklusa vodila Stella Karl Ćosić, a pridružili su se i mentori ranijih generacija koji su preneli svoja iskustva u radu sa mentijima. U popodnevnim časovima Pamela von Sabljar facilitarala je razgovor mentija IV ciklusa sa alumni mentijima na različite teme koje su učesnici predlagali, podstakla ih da izađu iz zone komfora, ali i da posvećeno rade sa mentorima na ostvarivanju ciljeva. Do kraja treninga treneri i tim “Kreativnog mentorstva” odgovorili su i na sva pitanja koja su mentiji imali o svom procesu rada sa mentorom.\nNakon završenog uvodnog treninga sa velikim optimizmom ulazimo u ovogodišnji program “Kreativnog mentorstva” i radujemo se podršci novim učesnicima i mentorima. Drago nam je što smo ponovo bili gosti Kulturnog centra “Grad”, a posebno zahvaljujemo trenerima Pameli von Sabljar i Stelli Karl Ćosić na predanom radu, ali i alumnistima koji su podelili svoja iskustva sa novim učesnicima programa kako bi im olakšali potencijalne prepreke, usmerili ih i inspirisali.\nGaleriju fotografija uvodnog treninga možete pogledati ovde\nOvom prilikom vas podsećamo i na naš Youtube kanal na kome možete pogledati različite video materijale na temu mentorstva, a mi izdvajamo kratki rezime treninga Pamele von Sabljar i Stele Karl Ćosić.


Beta/AP | 01. jan 2018.\nNajveća svetska novinarska organizacija, Međunarodna federacija novinara (IFJ), saopštila je da je ove godine tokom obavljanja posla ubijen najmanje 81 novinar a da su nasilje i uznemiravanje medijskog osoblja dosegli nove visine.\nU svom godišnjem „Izveštaju o ubistvima“ ta organizacija je navela da su novinari gubili živote u ciljanim ubistvima, eksplozijama bombi i u unakrsnoj vatri širom sveta.\nNajveći broj je ubijen u Maksiku, a dosta je stradalo u ratnim zonama Avganistana, Iraka i Sirije.\nPredsednik organizacije Filip Lerut rekao je da iako manji broj smrti „predstavlja trend smanjenja, nasilje prema novinarima ostaje neprihvatljivo visoko“.\nPrema njegovim rečima, IFJ smatra zabrinjavajućim to što se „manji broj ne može povezati s merama koje su vlade preduzele u borbi protiv nekažnjivosti tih zločina“.\nOd osam ubijenih novinarki dve su ubijene u evropskim demokratijama – Kim Vol u Danskoj, u podmornici pronalazača o kom je pisala, i malteška istraživačka novinarka Dafne Karuana Galicija koja je razneta bombom postavljenom u kola.\nIFJ upozorava da je „nezapamćen broj novinara bio zatvaran, primoravan da beži, da je autocenzura raširena i da je nekažnjivost za ubistva, uznemiravanje, napade i pretnje nezavisnom novinarstvu na nivou epidemije“.\nU izveštaju se navodi da je samo u Turskoj zatvoreno oko 160 novinara, što je dve trećine ukupnog broja u svetu.\nZabrinutost je izražena i u pogledu Indije gde su, navodi se, napadi na novinare motivisani nasilnim populizmom.\nIFJ: U 2020. godini ubijena 42 novinara i medijska radnika\n← Arežina dobio na sudu, ali kad se vraća na RTV…\nOd objavljivanja UNS-ovih saznanja povećan broj otvorenih istraga o ubistvima novinara na KiM →


Potpisan granski kolektivni ugovor za državne službenike i namještenike - mojusk.ba\nPotpisan granski kolektivni ugovor za državne službenike i namještenike\nGranski kolektivni ugovor za državne službenike i namještenike u Federaciji BiH potpisali su prošle sedmice u Sarajevu federalni ministar pravde Mato Jozić i ovlašteni predstavnici vlada Zeničko-dobojskog, Unsko-sanskog, Hercegovačko-neretvanskog, Bosanskopodrinjskog kantona Goražde i Kantona Sarajevo s predsjednikom Samostalnog sindikata državnih službenika i namještenika u organima državne službe, sudskoj vlasti i javnim ustanovama u FBiH Salihom Kruščicom. U ime Vlade Unsko-sanskog kantona ugovor je potpisao Nikola Findrik, ministar pravosuđa i uprave.\nFederalni ministar Jozić je rekao da državna služba, da bi bila na usluzi građanima, mora biti plaćena, efikasna i samostalna, te brzo rješavati probleme koji često mogu biti sudbonosni. Dodao je da će s predstavnicima sindikata i kantonalnim premijerima nastaviti raditi na iznalaženju najboljih rješenja za državnu službu na nivou FBiH i kantona.\nKruščica je istakao da u pregovorima nije bilo pobjednika već je nađeno kompromisno rješenje i da treba pristupiti provođenju kolektivnog ugovora kako u narednom periodu ne bismo opterećivali kantone i ostale nivoe vlasti. Rekao je da je zadržano oko 90 posto prethodnog kolektivnog ugovora, te da je izvršeno usklađivanje sa Zakonom o radu i Općim kolektivnim ugovorom.\nVelika obmana o radnim mjestima u sektoru uglja\nFZZZ: Ponovo otvoren javni poziv za subvencioniranje poslodavaca i nezaposlenih osoba USK-a


Nikolić sa više šefova država o prijemu Kosova u Unesko - 30.10.2015, Sputnik Srbija\nPredsednik Tomislav Nikolić razgovarao je telefonom sa šefovima više država povodom predloga Albanije da tzv. Republika Kosovo bude primljena u Unesko i... 30.10.2015, Sputnik Srbija\n15:49 30.10.2015 (Osveženo: 16:06 30.10.2015)\nPredsednik Tomislav Nikolić razgovarao je telefonom sa šefovima više država povodom predloga Albanije da tzv. Republika Kosovo bude primljena u Unesko i obrazložio im stav i argumente Srbije, kao i međunarodno-pravnu neosnovanost albanskog predloga.\nUkoliko bi inicijativa Albanije bila prihvaćena, postojala bi opasnost od konfrontacije unutar ove organizacije, koja bi trebalo da o najvažnijim pitanjima obrazovanja, nauke i kulture u svetu postiže visok stepen saglasnosti svojih članica, saopšteno je iz Nikolićeve pres-službe.\nPredsednik Republike Tomislav Nikolić je, između ostalih, razgovarao sa predsednicima Rumunije, Crne Gore i Makedonije.\nSrpski predsednik je u toku jučerašnjeg dana uputio pisma šefovima država-članica Uneska, sa predlogom da se „pitanje prijema tzv. Kosova“ odloži, jer mu je pravo mesto u pregovorima Beograda i Prištine, koji se posredstvom Evropske unije vode u Briselu.\nU saopštenju se ističe da će Nikolić i narednih dana razgovarati sa predsednicima brojnih država, u saradnji sa Ministarstvom spoljnih poslova, i shodno proceni da njegovi neposredni razgovori sa šefovima država, koje su u delikatnoj situaciji povodom ovog pitanja, mogu biti delotvorni.


Vučić: Zatvaramo noćne klubove i splavove u Beogradu na 14 dana, kazna za masku 5 do 6.000 dinara | Novinska agencija Beta\nCOVID-19 | 02.07.2020 20:30 > 02.07 21:46\nOd ponedeljka će biti naplaćivane kazne od 5.000 do 6.000 gradjanima koji ne nose maske u gradskom prevozu i tržnim centrima.\nVučić je posle sednice vladinog Kriznog štaba za suzbijanje epidemije rekao da će javna okupljanja u zatvorenom prostoru u Beogradu biti ograničena na 100 ljudi, uz obavezno nošenje maske i poštovanje fizičke distance, a napolju ograničenje je 500 ljudi.\n"Vlada će doneti te mere ali nedvosmisleno ćemo zatvoriti noćne klubove i splavove od 23 do 6 časova ujutro. U to vreme smo imali najveći broj zaraženih iz meni nepoznatih razloga. Isto važi i za kafiće sem za one sa baštom", kazao je Vučić.\n"Ako te mere ne budu dovoljne u naredna tri, četiri dana, ići ćemo na dalje mere. Da sam se samo ja pitao, zatvorio bih Beograd, uveo sedmodnevni policijski čas, to je najbrže rešenje", kazao je Vučić.\nRekao je da ne isključuje ni mogućnost zatvaranja ulaza u i izlaza iz Beograda ukoliko nove mere ne daju rezultate.\n"Beograd je trenutno najveći epidemiološki problem u Srbiji jer sa 22,7 odsto ukupnog stanovništva zemlje, ima 82,5 odsto od ukupnog broja zaraženih. Sve ostalo je neuporedivo, svi drugi brojevi su pod kontrolom i to je manje više očekivano, uobičajeno. Problem je situacija u Beogradu, jasno je da je Beograd žarište", kazao je predsednik Srbije.\nU vezi okupljanja velikog broja gradjana na fudbalskim utakmicama, Vučić je rekao da na stadionima "nisu bili tako veliki problemi" i dodao da skupovi na otvorenom "nisu ni blizu" riziku koji nose okupljanja u zatvorenom prostoru.\nObjavljene neistine, u Novi Pazar smo uložili više nego iko\nSigurnije bilo izaći na biračko mesto nego otići u prodavnicu na pet minuta\nPredsednik Srbije Aleksandar Vučić ocenio je večeras da su sa pravnog i epidemiološkog aspekta, izbori u Srbiji sprovedeni "perfektno" i da je bilo mnogo sigurnije izaći na biračko mesto, "nego da neko ode u prodavnicu na pet minuta".\nVučić je kazao da ne postoji slučaj da je neko zaražen na glasanju jer "tehnički nije bilo moguće da se neko zarazi na biračkom mestu".\nOdbacio je tvrdnje o padu poverenja gradjana u članove Kriznog štaba Vlade Srbije, već je rekao da oni imaju "najveće poverenje našeg naroda".\n"Ne postoji nikakva kriza poverenja u Krizni štab, oni samo nemaju poverenje jednog dela lažne elite koja mrzi ceo svet koji je bolji od njih. Kampanju protiv ljudi koji su fantastični, vode mesecima", kazao je predsednik Srbije.\nOcenio je i da se petorica fudbalera Crvene zvezde, koja su bila pozitivna na korona virus, nisu zarazila na utakmici.\n"Nisu fudbaleri bili na tribinama, niko se nije popeo na tribine, zarazili su se negde drugo. Mi smo i u prvom talasu (zaraze) utakmice poslednje zabranili jer je struka govorila da je mogućnost zaraze na otvorenom daleko manja", rekao je Vučić.\nDodao je da je ključni razlog povećanja broja inficiranih organizovanje "žurki" i slavlja u zatvorenom prostoru.\nDnevno dajemo milion evra na testove za koronu\nPredsednik Srbije Aleksandar Vučić izjavio je večeras da Srbija dnevno izdvaja milion evra za testove na korona virus.\nOn je kazao da to deluje malo ako se gleda jedan dan ali i dodao da takva praksa traje već više od 90 dana.\nUpitan da li se testirao posle potvrde da su neki od njegovih bliskih saradnika iz vrha vlasti i SNS inficirani korona virusom, Vučić je kazao da će i u slučaju da jeste i u slučaju da nije, o tome obavestiti javnost "kad dodje vreme".


March 2022 - Far\nIzbori 2022: U ponoć počinje izborna tišina\nU Srbiji u ponoć počinje izborna tišina uoči parlamentarnih, predsedničkih i lokalnih izbora, koja će trajati do nedelje, 3. aprila u 20:00 časova, kada se zatvaraju biračka mesta. Tokom izborna tišine zabranjeno je izborna propaganda, održavanje predizbornih skupova na javnim mestima i objavljivanje procene izbornih rezultata. Birači\nOpada procenat pozitivnosti u Pirotskom okrugu\nBroj potvrđenih slučajeva koronavirusa na teritoriji Pirotskog okruga i dalje je u padu i opada procanat pozitivnosti, kažu lekari Zavoda za javno zdravlje Pirot. Prema poslednjem izveštaju, od 157 testiranih lica 26 je zaraženih, što je 16,6 odsto pozitivnih. U Pirotu je 15 inficiranih, u Beloj\nPU Pirot: Bojevo gađanje na strelištu Božurato\nTokom aprila na strelištu Božurato u Pirotu biće izvedeno bojevo gađanje, saopštava Policijska uprava Pirot. Navodi se da će se bojevo gađanje izvoditi od 06. do 08. aprila, od 11. do 15. aprila i od 26. do 29. aprila, u vremenu od 10:00 do 15:00\nKiša i pesak iz Sahare, za vikend moguć sneg\nPreoteklih dana uživali smo u suncu i toplim prolećnim danima, međutim, već danas imamo nešto niže temperature i padavine, a predstojećeg vikenda moguć je i sneg. U naredna tri dana očekuje nas kiša, uz koju ponovo stiže pesak iz Sahare, kaže za RTS Goran Mihajlović,\nU Bosilegradu 2 novozaražena, u Pčinjskom okrugu 25\nU Bosilegradu su registrovana 2 slučaja koronavirusa, dok je u Pčinjskom okrugu još 25 inficiranih od 213 testiranih osoba. U ostalim gradovima okruga najviše zaraženih ima Vranje – 10, zatim Surdulica 6, Vladičin Han 4, Bujanovac 2 i Preševo 1. Procenat pozitivnosti u odnosu na broj\nBroj zaraženih u Pirotskom okrugu u padu\nBroj zaraženih koronavirusom u Pirotskom okrugu je u padu, a intenzitet prenošenja virusa u populaciji je srednje visok, kažu u Zavodu za javno zdravlje Pirot. Prema poslednjem izveštaju, od 135 testiranih lica 27 je inficirano – u Pirotu 15, u Dimitrovgradu 6 i u Babušnici i\nPU Pirot: Ne spaljujte travu i nisko rastinje na otvorenom prostoru\nOdeljenje za vanredne situacije u Pirotu apeluje na građane da ne spaljuju travu i nisko rastinje na otvorenom prostoru jer na taj način ugrožavaju svoju i bezbednost ljudi oko njih, a širenjem požara može se pričiniti velika materijalna šteta na okolnim objektima, navodi se u\nObnovljena autobuska linija Niš-Sofija\nOd 21. marta ponovo saobraća autobus na relaciji Niš-Sofija, preko Bele Palanke, Pirota i Dimitrovgrada, kažu nadležni iz autobuske stanice “Niš-ekspresa”. Autobus polazi sa centralne autobuske stanice u Nišu u 4:40 sati, dok se iz Sofije za Niš vraća u 16:00 časova po bugarskom vremenu. Autobus će\nFoto dana: Greben\nFoto dana: Greben Foto: Saša Radivoev


"Gugl ne mora globalno da primenjuje pravo na zaborav" - Tehnologije - Dnevni list Danas\nPočetna » Tehnologije » „Gugl ne mora globalno da primenjuje pravo na zaborav“\nPravni savetnik Evropskog suda pravde (ECJ) izjavio je danas da kompanija Gugl ne mora da proširuje na globalni nivo „pravo na zaborav“ – pravila koja se odnose na uklanjanje zastarelih ili neprijatnih podataka prilikom pretraživanja.\n0Piše: Beta 10. januara 2019. 14.33 Izmenjeno: 15.11\nSud je danas objavio preliminarno mišljenje u predmetu u kojem učestvuju ta američka tehnološka kompanija i francuska agencija zadužena za zaštitu privatnosti podataka, preneo je Asošiejtid pres.\nNajviši evropski sud je 2014. presudio da ljudi imaju pravo da kontrolišu šta se pojavljuje kada je njihovo ime predmet pretrage, odnosno „guglanja“ na internetu. Ta odluka je primorala Gugl da na zahtev korisnika obriše rezultate pretrage koji su upućivali na zastarele ili neprijatne lične podatke.\nDve strane su od ECJ-a tražile pojašnjenje u vezi s odlukom Francuske iz 2015. godine kojom je Guglu naređeno da na zahtev korisnika ukloni sporne rezultate pretrage na svim pretraživačima, a ne samo na svojim evropskim sajtovima.\nMišljenja pravnog savetnika ECJ-a nisu obavezujuća, ali sud ih često uvažava prilikom donošenja presude.\nGoogle, Gugl, pravo na zaboravLondon\nKako optimizacija za Gugl pomaže digitalnom marketingu


HRVATSKA Najnoviji dokument vanredne uprave\nHRVATSKA Agrokor otkrio koliko vrijede njegove kompanije\nProcijenjena vrijednost kompanija sistema Agrokor koja je raspoloživa za povjerioce tih društava kreće se ukupno u rasponu od 1,8 do 3,8 milijardi eura, navodi se u najnovijem dokumentu vanredne uprave objavljenom na internet stranici Agrokora.\nAgrokor je danas objavio dva dokumenta - Vodič kroz model namirenja (EPM) i Set sažetih informacija u skladu s Pravilnikom o korištenju informacija Privremenog povjerilačkog vijeća.\nEPM predstavlja vodič kroz model namirenja, čija je svrha utvrđivanje tražbina dioničara i stopa njihovog namirenja od svakog društva u sistemu Agrokora koji je pod vanrednom upravom.\nModel namirenja utvrđuje distributivnu odnosno raspodjeljivu vrijednost svakog društva te prava, redoslijed namirenja i prirodu svake tražbine, a objavljeni vodič na deset stranica tumači postavke tog modela.\nSet sažetih informacija, također na deset stranica, sadrži informacije koje predstavljaju temelj na kojem je izrađen model namirenja te će omogućiti informiranje dioničara za predstojeće razgovore o raspodjeli vrijednosti.\nVanredna uprava pritom ističe da je većina objavljenih informacija preliminarna i podložna značajnim promjenama tokom nastavka pregovora o nagodbi s predstavnicima povjerilaca.\nNajnoviji materijal prvi put donosi sažetu procjenu vrijednosti kompanija iz sistema Agrokor.\nProcijenjena vrijednost za svaku od kompanija izražena je u rasponu najniže i najviše procijenjene vrijednosti, a naznačeno je i kako zbog vrijednosti kapitala u ovisnim društvima, vrijednosti non core imovine i namirenja međukompanijskih zajmova, raspoloživa distributivna vrijednost za povjerioce može biti i veća od prikazanih vrednovanja.\nNajviše se pritom procjenjuje vrijednost Mercatora, koji nije pod vanrednom upravom, i to između 763 miliona i 1,47 milijardi eura.\nSlijedi Jamnica, s procijenjenom vrijednosti između 393 i 577 miliona eura, potom Ledo, između 224 i 348 miliona eura, Belje, između 150 i 368 miliona eura, te Konzum, između 140 i 336 miliona eura.\nSet sažetih informacija koje su stavljene na uvid povjeriocima donosi i prikaz buduće pro-forma korporativne strukture tzv. Nove grupe.\nNaime, ističe se, značajan korak u razduživanju postojećeg poslovanja i postizanju njegove održivosti u budućnosti je pretvaranje duga nastalog prije otvaranja postupka u kapital i strukturno subordinirane dužničke instrumente.\nStoga, materijal sadrži kratak prikaz nove holding strukture, čiji će konačni vlasnici biti povjerioci tražbina nastalih prije otvaranja postupka.\nNa temelju trenutno dostupnih informacija, vanredna uprava objavila je i detaljnije procjene kapitalne strukture Agrokora nakon restrukturiranja po kompanijama.\nPreliminarno se procjenjuje da do 530 miliona eura tražbina nastalih prije otvaranja postupka vanredne uprave ne bi bilo podvrgnuto otpisu te bi bilo ponovo utvrđeno u novoj grupi nakon restrukturiranja.\nS obzirom na to da su procjene vrijednosti zaloga u toku, trenutne procjene osiguranih tražbina koje neće biti podložne otpisu, i stoga će biti ponovo utvrđene, mogle bi se materijalno izmijeniti na temelju rezultata procjena vrijednosti, kaže se u materijalu.\nDio objavljenog sadržaja mjerodavnih informacija su i iznosi koji su ovisnim društvima prosljeđivani iz sredstava Ugovora o najstarijem zajmu (SPFA) i koji su generalno korišteni za plaćanje tražbina dobavljača nastalih prije otvaranja postupka, uključujući i granični dug te za finansiranje radnog kapitala nakon otvaranja postupka.\nDokument sadrži i informacije o tražbinama koje su osigurane garancijama drugih društava unutar sistema Agrokor, kao i već objavljene informacije o plaćanjima starog i graničnog duga dobavljačima.\nZaključno s krajem marta ove godine, predviđa se da će dobavljačima biti isplaćeno preko 490 miliona eura starog i graničnog duga, što uključuje očekivana daljnja plaćanja graničnog duga, preostala plaćanja starog duga iz alokacija grupe B te ispunjenja trgovinske tranše kredita s prednošću namirenja i refinansiranjem namijenjene dobavljačima.\nOd tog iznosa oko 188 miliona eura se odnosi na plaćeni stari dug, a oko 302 miliona eura su plaćanja graničnog duga.\nRiječ je o informacijama koje su bile prezentirane i stavljene na raspolaganje članovima Privremenog povjerilačkog vijeća i njihovim saradnicima, a koje se sada, u skladu s Pravilnikom o korištenju povjerljivih informacija, daju na uvid i svim drugim povjeriocima kako bi u skladu s navedenim pravilnikom bili upoznati s finansijskim i drugim pokazateljima koji će im pomoći u vrednovanju ključnih odredbi prijedloga plana nagodbe.\nViše o temi Agrokor\n27.02.2018 u 16:00\n18.10.2017 u 12:19\nNakon Nenadićeve ostavke: Još uvijek nije poznato kada će biti imenovana nova Vlada KS?


Prijepolje: Novčana pomoć za đake prvake - PPmedia\nPrijepolje: Novčana pomoć za đake prvake\nPosted on\t8 октобра, 2020 5:13 pm by adminpp033\nPrijepolju – Opštinsko veće u Prijepolju donelo je odluku o dodeli novčane pomoći za 374 đaka prvaka, u iznosu od osam hiljada dinara, na ime nabavke udžbenika za školu.\nZgrada lokalne samouprave, foto: A.Rovčanin\nVećnici su usvojili predlog da se oko 270 hektara poljoprivrednog zemljišta u javnoj svojini, ponudi u zakup građanima na javnom nadmetanju. Na sednici je bilo reči o uklanjanju pasa lutalica sa ulica i pronalaženju rešenja za problem sa javnim prevozom koji od početka nedelje ne funkcioniše u gradu na Limu.\nDrugu godinu za redom opština Prijepolje, finansiraće nabavku udžbenika učenicima koji prvi put sedaju u školske klupe. Za ovu namenu iz lokalne kase predviđeno je skoro tri miliona dinara.\n– Za 374 đaka u našoj opštini, na račune roditelja biće isplaćeno po osam hiljada dinara. Sa ovom praksom nastavićemo i u narednim godinama – kazao je prvi čovek opštine Vladimir Babić.\nČelni ljudi opštine Prijepolje, Vladimir Babić i Esad Hodžić, foto: A.Rovčanin\nU petnaestogodišnji zakup, putem javne licitacije biće ponuđeno više od 270 hektara obradivog zemljišta koje se nalazi u javnoj svojini. Prema rečima Babića opština već ima zainteresovanih poljoprivrednika koji žele da zakupe zemlju.\n– Nisu tu bitna novčana sredstva koja će opština da dobije od zakupa, zapravo taj zakup će u prvim godinama biti besplatan. Međutim, najbitniji je taj finalni proizvod, ono što će se na tim parcelama pojaviti kao dodatna vrednost, što mi do sada nismo posedovali i naravno zapošljavanje radne snage koja mora tu zemlju da obradi – naglašava Babić.\nOd početka godine iz lokalne kase isplaćeno je više od 60 miliona dinara na ime štete nastale od ujeda pasa lutalica. Kako bi se tome stalo na kraj, do izgradnje azila za pse, opština će na javnom pozivu odabrati firmu koja će na human način hvatati i zbrinjavati pse lutalice sa prijepoljskih ulica.\n– Taj javni poziv biće obavezujući za ponuđača da ispunjava sve zakonom predviđene uslove, da je upisan u APR, da ima rešenje o azilu odnosno prihvatilištu, da ima određena transportna sredstva, sertifikovana lica koja će hvatati pse lutalice i da prema zakonu ih tretirati – ističe zamenik predsednika opštine Esad Hodžić.\nFirma “Janjušević” iz Priboja, početkom sedmice obustavila je prevoz putnika u gradskom i prigradskom saobraćaju na teritoriji opštine Prijepolje. Pored radnika, bez prevoza su ostali učenici koji u srednje škole putuju iz udaljenih seoskih mesnih zajednica. Pregovarački postupak u kojem bi se pronašao novi prevoznik verovatno je rešenje za ovaj novonastali problem.\n-Sadašnji ponuđeni ugovor nam ne ostavlja prostora da ga unapredimo, tako da ukoliko ne dođe do njegovog potpisivanja moramo krenuti u nove pregovaračke postupke i pronalaženja najboljeg rešenja za gradski prevoz, pri tom moramo imati privremeno rešenje i ne možemo ostati bez javnog prevoza – tvrdi predsednik opštine Vladimir Babić.\nOpštinsko veće donelo je odluku o raspisivanju javnog poziva za prevoz đaka u Brodarevu, takođe imenovalo je novu komisiju za mlade talente i donelo odluku da finansira 50% troškova za prevoz pijaće vode cisternama do udaljenih seoskih domaćinstava koja nemaju uredno vodosnabdevanje.\nОзнаке: Opštinsko veće, Prijepolje


Zaštitite jabuke od smotavca i grinja - AgroSmart\nProizvodni zasadi jabuka se u zavisnosti od sortimenta i lokaliteta nalaze u različitim fazama razvoja ploda, saopšteno je iz Prognozno-izveštajne službe zaštite bilja (PIS).\nNa području Srbije registruje se aktivnost druge generacije jabukinog smotavca (Carpocapsa pomonella). U regionima Kragujevca, Mladenovca i Novog Sada u toku je početak piljenja larvi ove štetočine. U ostalim regionima u toku je polaganje jaja, a početak piljenja larvi se u zavisnosti od regiona očekuje u narednih 3-7 dana.\nTrenutni uslovi u proizvodnji, praćeni visokim temperaturama i odsustvom padavina, pogoduju razvoju ovih štetočina. Zasade jabuka treba redovno obilaziti i pregledati na prisustvo grinja.\nUkoliko se registruje njihovo prisustvo preporučuje se primena nekog od registrovanih akaricida:\nAmon 020 EW, Abastate ME, Abastate EW, Kraft 1,8 EW, Abastate, Abastate S, Akaristop (abamektin) u koncentraciji 0,075-0,1% ili


Sve je spremno za konferenciju "Neka bolja budućnost" - Nađi Raula\nSve je spremno za konferenciju "Neka bolja budućnost"\nOrganizacija “Nađi Raula” uz podršku Grada Niša organizuje konferenciju “Neka bolja budućnost”. Konferencija se održava u utorak, 10. decembra 2019. godine u velikoj Sali Univerziteta u Nišu. Kao govornici očekuju se mladi talenti, naučnici, sportisti, programeri i drugi uspešni mladi ljudi do 30 godina starosti. U publici pored mladih ljudi, biće prisutni i ljudi koji mogu pomoći daljem ravoju mladih ljudi. Ideja o održavanju konferencije potekla je od Jovana Milića, mladog aktiviste iz Niša i studenta master studija na Mašinskom fakultetu u Nišu.\n„Kroz ovu konferenciju želimo da predstavimo javnosti mlade i talentovane ljude. Želimo da ukažemo mladim ljudima da se budućnost svakog društva zasniva na ljudima koji se bave naukom, kulturom, obrazovanjem, sportom ili bilo kojom drugom oblašću, a ne na ljudima sumnjivog morala. Neki od naših govornika se bave aktivizmom, neki naukom i svi oni predstavljaju jedinstvenu celinu“ – izjavio je Jovan Milić i poručio: „Smatram da organizacijom ovakvog i sličnih događaja podstičemo mlade ljude da se bave naukom, kulturom, sportom ili bilo kojom drugom oblašću i da budu uspešni u svojim oblastima. Znate, sutradan upravo ti mladi ljudi postaju prava i nedvosmislena budućnost Srbije, a možda i sveta“.\nU sklopu svečanog otvaranja konferencije očekuje se premijera kratkog filma: „Neka bolja budućnost Srbije“, u kome se predstavljaju uspešni i talentovani mladi ljudi, pred kojima je svet. Kako sami organizatori kažu, oni se ne eksponiraju, oni nisu svakog dana u medijima, ali o njima će svet tek govoriti, i važno je da ih podržimo. Učesnici ovogodišnje konferencije već uveliko video porukama pozivaju ljude da dođu na konferenciju i da ih podrže.\nUčesnici i moderator govore na temu: „Neka bolja budućnost Srbije. Koliko smo napredovali, a koliko nazadovali?“\nCilj ovogodišnje konferencije je promocija mladih talenata, ali i ukazivanje na probleme sa kojima se susreću. Panel diskusiju vodiće Katarina Jovanović, takođe talentovana studentkinja, inače dobitnica Stipendije fonda za mlade talente „Dositeja“. Ideja organizatora je bila da mlada i uspešna osoba razgovara sa mladim i uspešnim osobama.\nJedna od učesnica konferencije je i Jelena Nedeljković, učenica druge godine Gimnazije „Bora Stanković“ u Nišu. Ona ističe da je uvek bila odličan učenik sa svim peticama i ono što je nju motivisalo da se takmiči jeste angažovanje i podrška nastavnika, odnosno profesora.\n„Na nagovor mojih profesora, odlučila sam da se okušam na takmičenjima iz pojedinih oblasti prirodnih i društvenih nauka. Tako sam 2017. godine osvojila drugo mesto na opštinskom takmičenju iz biologije, kao i drugo mesto na opštinskom i okružnom takmičenju iz geografije. Preko ovih takmičenja sam pobedila tremu, stekla veće samopouzdanje u sebe i svoje znanje, što je kasnije doprinelo i mom izboru srednje škole“ – izjavila je Jelena i poručila da bi menjala dosta toga u Srbiji: „Iako je Srbija na putu razvoja, ista bi trebala biti okrenuta ka razvoju delatnosti u privredi, koje još uvek nisu dostigle svoj maksimum, kao što su dostigle neke druge zemlje u Evropi. Razvoj preduzetništva, marketing sektora, menadžmenta, kao i razvoj informatičkih tehnologija u mnogome bi doprineli sprečavanju odlaska mladih iz Srbije“ – zaključuje Jelena.\nPored Jelene Nedeljković, na konferenciji u okviru prvog panela govore i: Veljko Đurić, učenik prve godine Gimnazije „Svetozar Marković“, mladić koji je do sada ostvario zapažene rezultate na brojnim takmičenjima, Marko Vučetić, student dva master modula na Mašinskom fakultetu u Nišu, Jovana Ilić, učenica Pravno – poslovne škole u Nišu i osoba koja se bavi aktivizmom i humanitarnim radom, Aleksa Lukić, mladi aktivista iz Beograda i predsednik studentske organizacije „ESTIEM“ LG Beograd i drugi.\nU sklopu svečanog otvaranja konferencije nastupiće dečiji hor „Leptirići“ Osnovne škole „Ćele Kula“ u Nišu. Tematski je konferencija posvećena Srbiji, te će i sam dečiji hor izvoditi numere koje se vezuju za tradiciju Republike Srbije.\nParalelno sa konferencijom, u holu Univerziteta, biće postavljena i izložba: „Književnost Srbije“.\n„Želeli smo da svi oni koji posete našu konferenciju, na ulazu kroz mini izložbu vide neka od najznačajnijih dela Srpske književnosti. Pogotovu, želimo da kod mladih ljudi dodatno promovišemo čitanje i da upravo ti mladi ljudi krenu da se bave pisanjem ili čitanjem“ – izjavio je Jovan Milić ispred organizacionog tima.\nKonferencija „Neka bolja budućnost“, održava se u utorak, 10. decembra 2019. od 11.30h u Velikoj Sali Univerziteta u Nišu. Ulaz na događaj je slobodan uz prijavu, a organizatori pozivaju građane da posete ovaj događaj i podrže mlade talente, pravu budućnost svakog mesta na planeti zemlji.


Ko i zašto uništava dečija igrališta u Lazarevcu? - GEM info\n24. maja 2022. 24. maja 2022. Redakcija 0 Comments\nU poslednje vreme grupa nepoznatih počinioca uništava dečija igrališta na više lokacija u Lazarevcu. Pored materijalne štete, uništene sprave postaju nebezbedne i opasne za dečiji boravak. U više navrata i rukovodstvo Opštine Lazarevac apelovalo je da se prekine sa ovim vandalizmom, kako bi deca imala sigurno mesto za igru.\nZašto dečija igrališta u Lazarevcu pre izgledaju kao mesta opasna za decu, nego mesto za bezbrižnu igru i zabavu? Poslednjih godina opština je pomogla izgradnju savremnih dečijih igrališta u velikom broju mesnih zajednica kako bi se svorili bolji i lepši uslovi za igru naših najmlađih sugrađana. Nažalost, u poslednje vreme ova igrališta postala su meta huligana i vandala koji iništavaju sprave za igru dece.\nIgrališta su pravljena sa bezbednom podlogom, mobilijarom koji ne samo svojim izgledom i funkcionalnošću već i bezbednošću zadovoljava sve potrebe najmlađih Lazarevčana. Sva oprema korišćena prilikom izgradnje igrališta i multifunkcionalnog kompleksa u skladu je sa važećim evropskim standardom za bezbednost opreme za dečija igrališta. Pored implementacije evropskih standarda korišćena su i iskustva specifična za naše područje, a pri projektovanju opreme korišćen je materijal koji je najbezbedniji za svakodnevnu upotrebu.\nShare the post "Ko i zašto uništava dečija igrališta u Lazarevcu?"\n← Prvotimac Kolubare Vasilije Bakić dobio poziv za mladu reprezentaciju Srbije U21\nPočinje izgradnja prve EPS-ove vetroelektrane u Kostolcu →


„63. Padobranska, uvek brigada nikad bataljon“\n„63. Padobranska, uvek brigada nikad bataljon“\nMinistar odbrane Aleksandar Vulin i načelnik Generaštaba Vojske Srbije general Milan Mojsilović prisustvovali su danas obeležavanju Dana 63. Padobranske brigade, Dana vojnih padobranaca i krsne slava 63. Padobranske brigade, na vojnom aerodromu “Narednik-pilot Mihajlo Petrović “ u Nišu.\n- To više nikada neće biti vojska kojoj će neko sa strane moći da naredi šta da radi, šta da slavi, šta da zaboravi, a čega da se seća. Pripadnici 63. Padobranske brigade su oni junaci sa Košara, oni junaci iz brojnih ratova, oni junaci koji su bili tamo gde god je bilo teško i kad god je bilo potrebno zaštiti srbski narod. I na ovaj dan poginulima odajemo počast, ali gledamo i u budućnost radosni, ponosni što je ova brigada ponovo našla svoje mesto, što je ponovo tamo gde jedino i može da bude - među najboljima i što ova brigada i njeni pripadnici služe na ponos naše vojske i naroda - poručio je ministar odbrane.


Vesti online / Vesti / Ex YU / Izetbegović: Vučić neće destabilizaciju, Dodik je taj koji unosi nemir\nPredsedavajući Predsedništva Bosne i Hercegovine i predsednik Stranke demokratske akcije (SDA) Bakir Izetbegović izjavio je danas da predsednik Srbije Aleksandar Vučić nema nameru da izaziva destabilizaciju prilika u regionu, dok je predsednika Republike Srpske Milorada Dodika nazvao predvodnikom snaga koje unose nemir i vode kampanju protiv Bošnjaka u Banjaluci.\nStižu pozitivni signali iz Srbije: Bakir Izetbegović\nFena prenosi da je Izetbegović to rekao u obraćanju u okviru programskog skupa, koji je nazvao Saborom SDA, upriličenog u sarajevskoj Olimpijskoj dvorani "Zetra" gde su se okupili članovi i simpatizeri SDA.\n* BiH ugrožava "srpsko-hrvatska velikodržavna politika"\nIzetbegović je kazao da "odnosi sa Srbijom i Hrvatskom nisu onakvi kakvi bi u SDA želeli da budu i da je mnogo nerešenih pitanja koja se ne rešavaju, koja se stalno i iznova konstatuju, bez konkretnih pomaka, ali odnosi BiH i Srbije, kao i odnosi Bošnjaka i Srba se, ipak, popravljaju".\n- Predsednik Srbije Aleksandar Vučić je poslednjih godina promenio retoriku, šalje pozitivne signale, poziva na dijalog. Siguran sam da Vučić ne namerava da učestvuje u bilo kakvoj destabilizaciji prilika u regionu - ocenio je Izetbegović.\nFena prenosi da je Izetbegović Dodika "identifikovao kao predvodnika snaga koje unose nemir i vode kampanju protiv Bošnjaka u Banjaluci".\n- Odlikovao je Radovana Karadžića i druge kojima je Međunarodni sud u Hagu presudio za ratne zločine i genocid u Srebrenici, kazao je više puta da je njegov plan da pocepa BiH. Nabavio je 2.500 jurišnih pušaka što unosi nemir i ukoliko se Dodik ne zaustavi, to će biti problem ne samo za BiH, nego i za region, a time i za Evropsku uniju - rekao je Izetbegović.\nNavodi se da je Izetbegović poručio da je "SDA odlučna da se suprotstavi svakom nasrtaju na BiH, svakom pokušaju njene dalje etno-teritorijalne podele", dodajući da je "njihova ustavna obaveza da štite teritorijalni integritet i suverenitet BiH".\n- Svi treba da se pomire s tim da neće biti otcepljenja bilo kojeg dela BiH i da će Srebrenica, Tomašica, sva ona silna mesta pokolja nad nevinim žrtvama udruženih zločinačkih poduhvata koje su predvodili Milošević, Karadžić i Mladić ostati zauvek teritorija BiH - rekao je Izetbegović.\nFena prenosi da je Izetbegović "izrazio nadu da će predstavnici Hrvata u BiH pokazati više poštovanja prema Bošnjacima s kojima žive", najavljujući da "SDA neće prihvatiti predloge izena Izbornog zakona koje su u suprotnosti sa presudama Evropskog suda za ljudska prava" i "koje potpuno potiru građanski princip u korist etničkog, i time vode diktatu manjine nad većinom".


(VIDEO) „Da pravo svako-dete uživa lako“ - www.025.rs\nwww.025.rs / KULA / DRUŠTVO / (VIDEO) „Da pravo svako-dete uživa lako“\nU okviru obeležavanja Dečije nedelje, mališani iz Predškolske ustanove ”Bambi” u Kuli i ove godine, crtežima kredom, ulepšali su trotoar ispred vrtića, plato ispred Pošte, kao i pločnik ispred Uslužnog centra i zgrade opštine Kula. Ovogodišnji moto ”Da pravo svako – dete uživa lako”, posvećen je tridesetogodišnjici usvajanja Konvencije Ujedinjenih nacija o pravima deteta, koja predstavlja osnovni dokument za planiranje i realizaciju aktivnosti tokom ove nedelje.\n„Ovaj dan smo iskoristili jako lepo, da izađemo i da ulepšamo naš grad. U toku ovih dana imamo organizovane dečije predstave, radimo na svim aktivnostima u vezi dečijih prava, saradnji tolerancije naravno, igrama bez nasilja i sarađujemo naravno sa svim građanima, stanovništvom i zajednicama koje nas pozivaju, a ove godine se organizuje saradnja sa Isa Bajić školom“, rekla je Aleksandra Vlaškalić, vaspitačica PU „Bambi“.\nOvom prilikom ona je pozvala građane da im se pridruže u aktivnostima, te istakla da su „ustanova otvorenog srca“ i da rado sarađuju sa svima koji se rukovode istim principima u očuvanju i negovanju dečijih prava.\nDečija nedelja obeležava se prve nedelje oktobra i podstiče dalji razvoj uslova za bolji položaj deteta i podseća sve relevantne društvene aktere na neophodnost pružanja obrazovne, socijalne, zdravstvene, kulturne i finansijske podrške svakom detetu u našem društvu.\nNa našim prostorima ova manifestacija datira još iz 1934. Godine i od tada se menja i razvija, prilagođavajući svoje programske ciljeve stvarnim potrebama i problemima dece. Od 1987. godine je, na predlog organizacije „Prijatelji dece Srbije“, uvedena u zakon o društvenoj brizi o deci. U realizaciji aktivnosti tokom ove nedelje, na nacionalnom i lokalnom nivou, učestvuju mnogobrojne vladine institucije, udruženja građana, kao i ugledni pojedinci posvećeni deci.\nTags: da pravo svako, opština kula


RTV BIR - Mogherini: Ove sedmice konkretni koraci za rješenje problema u Mijanmaru\nMogherini: Ove sedmice konkretni koraci za rješenje problema u Mijanmaru Istaknuto\nVisoka predstavnica Evropske unije za vanjske odnose i sigurnosnu politiku Federica Mogherini izjavila je da u Briselu pažljivo prate dešavanja u pokrajini Arakan u Mijanmaru, javlja Anadolu Agency (AA).\n"Izbliza pratim dramatična dešavanja na granici između Arakana i Bangladeša", poručila je Mogherini u pisanom saopćenju.\nNaglasila je da su čelnici EU-a u stalnom kontaktu sa zvaničnicima Vlade Mijanmara.\nDodala je da su čelnicima Mijanmara već prošle sedmice izrazili zabrinutost zbog posljednjih dešavanja u tom regionu.\nIstakla je da je trenutno prioritet dostava humanitarne pomoći u region.\n"Potrebno je primijeniti prijedloge navedene u izvještaju, čiju pripremu je nadgledao bivši generalni sekretar Ujedinjenih naroda (UN) Kofi Annan, te riješiti problem iz temelja", poručila je Mogherini.\nNa kraju je naglasila kako je u razgovorima koje je vodila prethodih dana saznala da će ove sedmice biti poduzeti konkretni koraci kako bi problem bio riješen.\nDodala je da će EU dodatno intrenzivirati humanitarnu pomoć tom regionu.\nMijanmarska administracija ne dopušta ulaz niti izlaz\nS druge strane, visoki komesar Ujedinjenih naroda (UN) za ljudska prava Zeid bin Ra'ad Zeid al-Hussein izjavio je kako je stanje u Arakanu "primjer etničkog čišćenja kao iz udžbenika”.\nHussein je danas u sjedištu UN-a u Ženevi podsjetio kako podaci Visokog komesarijata UN-a za izbjeglice (UNHCR) pokazuju da je u protekle tri sedmice 270.000 arakanskih muslimana zatražilo utočište u Bangladešu.\nU napadima koje mijanmarska vojska u Arakanu od 25. augusta vrši pod izgovorom borbe protiv naoružanih militanata, stradalo je na hiljade muslimana. Mijanmarska administracija ne dopušta ulaz niti izlaz s tog područja zbog čega je nemoguće utvrditi tačan broj stradalih.\nBudistički nacionalisti i vojska su u napadima zapalili više od 150 sela. Na desetine hiljada arakanskih muslimana i dalje pokušava pobjeći s tog područja. Civili koji pobjegnu iz Mijanmara preko planinskih predjela, rijeke Naf ili putem mora prelaze u Bangladeš.\nViše iz kategorije: « Izraelske vlasti srušile dio šehidskog mezarja u Istočnom Jerusalemu\tUN nametnuo nove sankcije Sjevernoj Koreji »


Općina Maglaj učesnik konferencije "Unapređenje lokalne samouprave i pružanja usluga u BiH"\nOpćina Maglaj je jedan od učesnika konferencije, čiji su predstavnici Općinski načelnik Mirsad Mahmutagić i saradnik iz Službe za privredu, finansije/financije i razvoj poduzetništva Nermin Bešlagić.\n„Tokom proteklih 15 godina Švicarska je investirala velike napore u razvoj demokratskih i učinkovitih lokalnih samouprava u Bosni i Hercegovini. U naredne četiri godini Vlada Švicarske će obezbijediti preko 70 miliona KM za nekoliko projekata na području jačanja lokalne uprave. Ovi projekti će pomoći općinama da učinkovito pružaju usluge svojim građanima i da budu odgovorne prema njima. Podrška uključuje i poboljšanje lokalne infrastrukture sa fokusom na vodu, kao i na pružanje kvalitetnih usluga lokalnom poduzetništvu. Podstičemo građane BiH da aktivno učestvuju u procesima odlučivanja i tako kreiraju vlastitu budućnost“, izjavila je Barbara Dätwyler Scheuer, direktorica za saradnju, Ambasada Švicarske u BiH.\n„ILDP i MEG projekti značajno doprinose jačanju lokalne samouprave i javnih usluga u BiH kao i ubrzanju procesa pristupanja BiH Evropskoj uniji. Projekti postiču lokalni razvoj i kreiranje novih mogućnosti za zapošljavanje, a u konačnici i bolji kvalitet života građana u Bosni i Hercegovini“, izjavila je Sezin Sinanoglu, rezidentna predstavnica UNDP-a u BiH.\nPredstavljenjem konkretnih rezultata ILDP projekta, vrijednog 11 miliona dolara, pokazano je kako strateško planiranje doprinosi unapređenju rada lokalne samouprave i boljem kvalitetu života građana širom BiH. Pored doprinosa harmonizaciji sveukupnih pristupa strateškom planiranju i upravljanju razvojem, ILDP je u 40 općina i gradova pružio konkretnu podršku realizaciji prioritetnih projekata iz strategija razvoja općina i gradova, čime je bitno poboljšano pružanje javnih usluga za skoro 400.000 građana. Pored toga, u saradnji za entitetskim vladama osigurani su prihodi za 2.400 građana koji rade u poljoprivrednom sektoru, te kreirano više od 500 novih radnih mjesta. Najavljeno je da će nova, treća faza ILDP projekta početi u ovoj 2017. godini.\nIzvor:UNDP u Bosni i Hercegovini ;


Renault Clio 1.2 vs Citroen Saxo 1.1i - AutoManijak\nPOČETNA strana :: poređenje :: Renault Clio 1.2 vs Citroen Saxo 1.1i\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu Renault prikazuje značajno viši nivo strukturalne stabilnosti. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, ukoliko govorimo o masi vozila - podatku koji ne možemo isključiti iz priče, Clio nudi popriličnu razliku od 10% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, Clio ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer Citroen pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Renault. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, između više od 12.000 različitih, koliko naša baza trenutno sadrži.


Kolovoz mjestimično vlažan, učestali odroni zemlje i kamenja - RTV SLON\nKolovoz mjestimično vlažan, učestali odroni zemlje i kamenja\nKolovoz je jutros mjestimično vlažan, a oprez je potreban i zbog učestalih sitnijih odrona zemlje ili kamenja.U narednom periodu neće dolaziti do obustave saobraćaja na putnom pravcu Buna-Počitelj u mjestu Ševaš Njive, gdje se izvode radovi na priključnoj cesti za autoput A-1. Na ovoj dionici saobraćat će se dvosmjerno, usporeno, uz poštivanje privremene signalizacije.\nZbog radova na redovnom održavanju, danas od 08 do 18 sati sporije se saobraća na dionici Bihać-Bosanska Krupa.\nSimin Han-Čaklovići, zbog sanacionih radova na mostu preko rijeke Jale saobraća se naizmjenično, jednom trakom.\nRipač-Dubovsko, zbog izgradnje trake za spora vozila saobraća se usporeno, naizmjeničnim propuštanjem vozila.\nDonji Vakuf-Turbe (Komar), zbog izgradnje trake za spora vozila saobraća se usporeno, naizmjeničnim propuštanjem vozila.\nSrbljani-Bosanska Krupa (Grmuša), zbog deminiranja terena od 08 do 16 sati dolazi do 30-minutnih obustava saobraćaja (15 minuta propuštanje vozila).\nBosanski Šamac-Orašje (dionica Grebnice-Bazik), zbog sanacionih radova saobraćaj je regulisan semaforima, naizmjeničnim propuštanjem vozila.\nŽepče-Zenica (Golubinja), u toku su radovi na izgradnji vijadukta koji će biti dio Koridora Vc, zbog čega tokom dana dolazi do kraćih zastoja u saobraćaju (naizmjenično propuštanje vozila).\nKonjic-Jablanica, zbog radova u tunelu Crnaja saobraća se naizmjenično, jednom trakom.\nGoražde-Vitkovići, zbog sanacionih radova saobraća se naizmjenično, jednom trakom.\nFoča-Goražde (Filipovići), zbog aktiviranog klizišta saobraća se usporeno, jednom saobraćajnom trakom.\nR-442 Igman-Krupac (od priključka za Trnovo do granice entiteta), zbog sanacionih radova od 07 do 17 sati saobraća se usporeno, jednom trakom.\nR-443 Kiseljak- Kreševo, zbog sanacionih radova od 8 do 17 sati saobraća se usporeno.\nR-444 Podlugovi-Breza (Šaš), zbog radova na sanaciji klizišta, putnička vozila saobraćaju obilaznicom u blizini, dok teretna vozila saobraćaju jednom trakom, naizmjenično.\nR-445 Ilijaš (pružni prelaz Alića rampa-most Gnionica), zbog sanacionih radova saobraća se usporeno.\nR-456b Priboj-Teočak, zbog sanacionih radova, saobraća se jednom trakom naizmjenično.\nR-906 Bijele Vode-Šabići, zbog sanacionih radova saobraća se usporeno.\nPrethodni članakFudbaleri BiH remizirali protiv Crne Gore\nSljedeći ČlanakKakvo nas vrijeme očekuje u naredna tri dana?


Krapović: Došao je kraj tome da se Budva naziva vašarom - Vijesti | Radio Televizija Budva - Budva Crna Gora\nIntersovanje javnosti za Javnu raspravu o nacrtu postavljanja privremenih objekata na teritoriji Opštine Budva za naredni petogodišnji period nikada ije bilo veće. U prepunoj sali žustro se diskutovalo o privremenim objektima koji nisu obuhvaćeni predviđenim nacrtom za šta su iz Opštine kazali da je planski dokument pripremljen u skladu sa zakonom.\n"Sadrži ukupno 405 lokacija i ukupno je oko 250 lokacia manje u odnosu na prethodni plan", rekao je Davidović i dodao da se radi na pripremi Odluke o postavljanju privremenih objekata.\n"Predviđa da se rješenje za rad ne može dobiti na manje od šest mjeseci tokom godine i dva mjeseca ukoliko se aplicira za rad za Novu godinu. Znači to je rad za decembar i januar. U pripremi su i Odluke o lokalnim komunalnim taksama, koje će propisvati više iznose za zakup opštinskog zemljišta. Tu je i odluka u utvrđivanju kriterija u davanje u privremeni zakup lokacija za postavljanje ugostiteljskih terasa u Starom gradu", zaključio je Davidović.\nPrivatnik Luka Vučković, koji je vlasnik lokala "Mocart" negodovao je jer je toj ugostiteljskoj firmi izbrisana terasa unutar starogradskih zidina, koja je postojala više od 28 godina, dok je terasa ispred zidina manja.\n"Nije način da se represivno djeluje na porodicu Vučković i sve porodice koje rade u tom preduzeću. To je restoran i poslatičarnica koja radi tokom cijele gdoine i koja živi od toga tokom cijele godine", istakao je Vučković.\nSve što je u Opštinskom vlasništvu mora da ide na neku vrstu nadmetanja, kazao je predsjednik Opštine Dragan Krapović.\nBožidar Vujičić je podsjetio da veliki broj turista dolazi u Crnu Goru zbog izletničkih tura i da ga opštinska odluka o brisanju svih 11 turističkih agencija koje djeluju duž budvanskog i bečićkog šetališta ne raduje.\n"Ukidanje turističkih štandova će dovesti do toga da turisti ono što su imali, više nemaju i neće ići na izlete koji su itekako bili popularni. Cijene izleta će samim tim biti veće", naglasio je Vujičić.\nPredsjednik parlamenta Đorđije Vujović obratio se kao građanin, navodeći da je bila netransparetnost prilikom izrade Plana, ističući da se treba svaka primjedba građana dobro sagledati i izaći u susret koliko je moguće.\n"Brojni građani koji su godinama zakupljuju lokacije uložili su veliki novac, porodice od toga žive... nemojte dozvoliti da supermarketi budu budućnost našeg turizma. Ucrtavate supermarkete od 200 kvadrata na samoj obali, gdje se prodaje pivo za 40 centi, a brišu se privremeni objekti nekih ljudi koji od tih lokalcija žive", istakao je Vujović.\nJavnoj raspravi su prisustvovali predstavnici Jadranskog sajma i NVO Bazar, revolitrani odlukom da će svi privremeni objekti na Jadranskom sajmu biti obrisani.\nPredstavnicima Atlas grupe je nekoliko puta do sada ponuđena pomoć od Opštine u vidu novca i komunalija za izgradnju velikog kongresnog centra koji fali Budvi. Međutim, prema riječima predsjednika Opštine, Dragana Krapovića, Atlas grupa je imala druge planove, a to je izgradnja solitera sa stanovima za tržište.\nKrapović je poručio u punoj Sali Skupštine opštine, da je došao kraj tome da se Budva naziva vašarom i da je sada vrijeme da se napravi rez.\nJavna rasprava o Nacrtu programa postavljanja privremenih objekata na teritoriji Opštine Budva za budući petogodišnji period traje do 12. novembra.


IZBORI - 19.3.2016.: Nadrealno, virtuelno i zaista\nŠampioni sa Fejsbuka, Đenka u kampanji, ko "ne prodaje" Aleksandra Šapića\nLider DS Bojan Pajtić poručio je šefu "Levice Srbije" Borislavu Stefanoviću da bi na predstojećim izborima mogao da završi kao Đenka, lik iz filma "Maratonci trče počasni krug".Dan ranije, Stefanović je u intervjuu nedeljniku "NIN" rekao da je "glas i za Bojanovu i za Borisovu kolonu suštinski bačen, zato što nude istu politiku kao i ranije, isto kao i Vučić, samo u satenskim rukavicama i sa pravim, a ne sa lažnim diplomama, dodajući: "To je ona politika iz "Maratonaca", kada Diklić u ulozi najmlađeg Topalovića dovede Kristinu i kaže ‘sad malo ona’. Neće više da sviraju Đuka, Martinović, Babić, Gašić i ekipa, nego će sad malo ‘naši’", rekao je Stefanović. Pajtić je odgovrio: "Razumem da novoosnovani pokreti moraju da angažuju decu po varoši da viču ‘ponovo radi bioskop!’" On je, kako navodi "Alo", ocenio da bi Borko da popravlja politiku u Srbiji, ali da će, "sudeći po ovoj izjavi, proći kao Đenka.\nDveri za petama SNS-u\nIstraživanje agencije "Kliping" pokazalo je da SNS ima najviše pratilaca na svojoj zvaničnoj Fejsbuk stranici, i to 106.857. Za naprednjacima slede Dveri sa 92.994 i radikali sa 60.161 pratiocem. LDP, koja je nekada bila među vodećima po aktivnosti u onlajn prostoru, ima svega 4206 pratilaca, dok DSS ima čak 86 puta manje pratilaca na Fejsbuku od svog koalicionog partnera Dveri. "Kada se uzmu u obzir aktivnosti stranaka i broj objava na stranici, kao i aktivnost pratilaca, Dveri su ubedljivo na prvom mestu, za njima sledi SNS, a najinertnije pratioce na Fejsbuku ima SPS", kažu u ovoj agenciji.\nRođaci na listi\nNa listi kandidata za odbornike "Aleksandar Šapić – za predsednika opštine Novi Beograd" nalaze se i bliski rođaci nosioca liste. Među 49 kandidata nalaze se Šapićevi otac, majka i rođak.\n"Da sam mogao, na listu bih stavio i rođenog brata, ali je njegovo prebivalište u Zemunu", rekao je Šapić i dodao da je uveren da oni koje je predložio uživaju ugled u svom kraju i da sutra neće biti podložni političkoj trgovini.\nSPO za članstvo u NATO i za SNS\nPotpredsednik Srpskog pokreta obnove Aleksandar Čotrić rekao je da se SPO i dalje zalaže za potupne evroatalntske integracije Srbije, koje podrazumevaju i članstvo u NATO. Članstvo u Alijansi, međutim, nije tema ove kampanje, kaže on i dodaje da će se to pitanje naći u fokusu narednih parlamentarnih izbora za četiri godine kada će se Srbija, kako veruje, naći pred vratima EU.To što je stav SPO o evroatlantskim integracijama u potpunoj suprotnosti sa politikom SNP-a Nenada Popovića, koji je takođe na izbornoj listi SNS, Čotrić ne vidi kao problem. On kaže da su sve stranke na listi SNS-a postigle saglasnost oko najvažnijih pitanja i da je na prvom mestu to kako stvoriti uslove za više radnih mesta.\nZvanično je objavljeno da je OEBS-ova Kancelarija za demokratske institucije i ljudska prava otvorila misiju za posmatranje vanrednih parlamentarnih izbora u Srbiji 24. aprila, i da sledeće nedelje počinje da nadgleda izveštavanje medija u kampanji. Ona će proceniti zakonodavni okvir i njegovu implementaciju, pratiti kampanju, rad izborne administracije i relevantnih državnih organa, kao i učešće nacionalnih manjina i rešavanje izbornih sporova. U ovoj misiji će učestvovati10 međunarodnih eksperata u Beogradu i 12 dugoročnih posmatrača koji će biti raspoređeni širom Srbije, a uspostavljena je na poziv Ministarstva spoljnih poslova. Kako je saopšteno, njen zadatak je da daje nalaze, a na vladi, civilnom društvu i građanima je izbor kako će da ih koriste.


Odbrana Ramuša/Ramush Haradinaja traži od Pretresnog veća odobrenje da novogodišnje praznike optuženi provede u Prištini, sa porodicom. U podnesku se predlaže da Haradinaj na privremenoj slobodi boravi od 21. decembra 2007. do 4. januara 2008. godine. Za to vreme, kako se navodi, on neće napuštati glavni grad Kosova, niti će javno iznositi svoje političke stavove.\nBranioci smatraju da ne postoji rizik da se njihov klijent neće vratiti u Hag i podsećaju da je dokazni postupak odbrane završen, pa tako nema opasnosti od eventualnog vršenja pritiska na svedoke tužilaštva. Navode, takođe, da se Haradinaj u toku nekoliko prethodnih privremenih boravaka na slobodi primereno vladao, poštujući sve uslove koje mu je postavilo veće. U svim prethodnim prilikama, on je puštan uz garancije administracije UN na Kosovu (UNMIK), a veće bi, navodi se u podnesku, moglo ponovo da ih zatraži ako to smatra neophodnim.\nHaradinaju se zajedno sa Idrizom Balajem i Lahijem Brajimajem sudi za zatočavanje, mučenje i ubistva više desetina albanskih, srpskih i romskih civila na Kosovu u proleće i leto 1998. godine. Dokazni postupak optužbe je okončan 26. novembra, a četiri dana kasnije branioci trojice bivših komandanata OVK su samouvereno odustali od izvođenja dokaza, pošto očito smatraju da optužba nije dokazala nijednu od 37 tačaka optužnice. Nakon toga veće je za 21, 22. i 23. januar zakazalo iznošenje završnih reči strana.